মাদক যুদ্ধ : ক্রসফায়ারেই কী সমাধান ? | আমাদের বুধবার\nHome » প্রচ্ছদ কথা » মাদক যুদ্ধ : ক্রসফায়ারেই কী সমাধান ?\nবিভাগঃ প্রচ্ছদ কথা, বিশেষ নিবন্ধ, রাজনীতি, সম্পাদকের বাছাই মে ২৯, ২০১৮\nম্যানিলা সিটির কার্টিলো রামিরেজের মর্ত্যে উচ্চারিত শেষ শব্দটি ছিল “দৌড়াও”। এই চিৎকারই তার স্ত্রীর ভিক্টোরিয়ার প্রাণ বাঁচিয়ে দেয়। কিন্তু কোন সুযোগই পায়নি রামিরেজ। মুখোশধারী ছয় মোটরসাইকেল আরোহীর গুলি তাকে ঝাঁঝরা করে দেয়। আলোকোচ্ছটায় বর্ণিল ম্যানিলায় তখন ১১ ডিসেম্বর ২০১৭’র রাত। ঠিক এক সপ্তাহ পরে তার একমাত্র কন্যা স্বামীসহ নিহত হয় ক্রসফায়ারে। এই খন্ডচিত্রটি ফিলিপাইনে চলতে থাকা ‘ওয়ার অন ড্রাগস’-এর।\n‘চরমপন্থী ’ প্রেসিডেন্ট রড্রিগো দুতার্তের ক্ষমতায় আসার পর ২০১৫ থেকেই অনির্দিষ্টকালের জন্য শুরু হওয়া “ওয়ার অন ড্রাগস” বা মাদকের বিরুদ্ধে যুদ্ধে এরকম ভয়াবহ চিত্র এখন সারা ফিলিপাইনের নিত্যদিনের ঘটনা। সস্ত্রীক চাল কিনতে বাজারে যাওয়া রামিরেজ মাদক কারবারী ছিলেন কিনা তা প্রমানের আগেই পরিবারশুদ্ধ তাকে হত্যা করা হয়। ম্যানিলার দরিদ্র অধ্যূষিত এলাকাগুলিকে ‘ওয়ার অন ড্রাগস’-র মূল্য দিতে হচ্ছে এভাবেই, জীবন দিয়ে।\nঅভিযোগ, তদন্ত এবং বিচার-সবই করছে আইন-শৃঙ্খলা বাহিনী। মারছে শত শত মানুষ। এর মধ্যে দুতার্তের প্রতিপক্ষরা রয়েছে, এমনকি মিন্দানাও শহরের মেয়র পর্যন্ত রয়েছেন। সাউথ চায়না মর্নিং পোষ্ট -এর ২০ জানুয়ারি’১৮ এবং ২০১৭-র ১৬ নভেম্বর সংখ্যার বিশেষ রিপোর্টের ভাষ্যে বলা হয়, মাদকের বিরুদ্ধে যুদ্ধে দুতার্তে সৃষ্টি করছেন ‘একটি এতিম জেনারেশন’- যা আগামীতে ফিলিপাইনে চরমপন্থা উস্কে দিতে পারে, কারণ হত্যাকান্ড শুরু হলে তার বিস্তৃতিই কেবল ঘটতে থাকে।\nবাংলাদেশে ‘ওয়ার অন ড্রাগস’ চলছে অনেকটা ফিলিপিনো ষ্টাইলে। ‘আমরা জঙ্গীবাদ রুখে দিয়েছি। এখন আমরা দেশকে মাদকের হাত থেকে বাঁচাতে চলেছি’। প্রধানমন্ত্রী শেখ হাসিনা’র এই বক্তব্য জানান দেয়, মাদকের বিরুদ্ধে তার সরকার অবশেষে জঙ্গীবাদ দমনের মত কঠোর অবস্থানে। তার পরিনাম আমরা দেখছি, কথিত বন্দুকযুদ্ধ বা ক্রসফায়ারে ইতিমধ্যে নিহতের সংখ্যা শ’ ছুঁতে চলেছে। অভিযান কতদিন অব্যাহত থাকবে সেটি পরিস্কার নয়। তবে ক্ষমতাসীন দলের সাধারন সম্পাদক ও মন্ত্রী ওবায়দুল কাদেরের ভাষ্যমতে, অভিযোগ এবং প্রমান থাকলে সংসদ সদস্য বদি’রও রেহাই মিলবে না। সুতরাং ধরেই নেয়া যায় এক্ষেত্রেও অভিযোগ, তদন্ত ও বিচার সম্পন্ন করছে আইন-শৃঙ্খলা বাহিনী।\nবাংলাদেশে মাদকের বিস্তার সর্বগ্রাসী। টাকার অংকে তো বটেই, সংখ্যায়, পরিমানে মাদক এখন মহামারী। কিশোর-তরুণদের বড় অংশ মাদকের কবলে। এর কারবার এতটাই অনিয়ন্ত্রিত এবং সর্বগ্রাসী যে, সরকারকে বন্দুকযুদ্ধে এর সমাধান খুঁজতে হচ্ছে। এতে যারা নিহত হচ্ছেন তারা মূলত: ‘ক্যারিয়ার’ বা ‘পুশার’ এবং ‘এ্যডিক্ট’। কমন ব্যাক-গ্রাউন্ড হচ্ছে, কম-বেশি হতদরিদ্র পরিবারের কিশোররা চুরি-চোট্টামি, ছিঁচকে চুরি-ছিনতাই থেকে একসময় ভিড়ে গেছে মাদক কারবারে, কাজ করছে ড্রাগ চেইনের ‘লিংক’ হিসেবে। যে চেইনের শীর্ষে অমিত ক্ষমতাধররা।\nবড় প্রশ্ন হচ্ছে, সীমান্ত পথে বাংলাদেশে মাদক ঢুকছে কিভাবে? সরবরাহ উৎসপথে আটকে যাচ্ছে না কেন? এর মূল কারন হচ্ছে, চোরাচালানের অর্থনীতি এবং রাজনৈতিক পৃষ্ঠপোষকতা। আর এই কালো অর্থনীতি গ্রাস করছে সরকারের দায়িত্ববানদের। ঠেকানো যাদের দায়িত্ব, তারাই মাদক সরবরাহ নিশ্চিত করছেন। কারন তারা এই কারবারের অংশীজন। এইজন্যই সারাদেশ জুড়ে মাদকের বিস্তার।\nবহুল উচ্চারিত মাদক ইয়াবা থেকে আয়কৃত টাকার পরিমান কেমন? ভিমরি খাওয়ার মত তথ্য আছে। মাদক নিয়ন্ত্রন অধিদপ্তরের হিসেব মতে, মিয়ানমার থেকে বছরে বাংলাদেশে ৮০ কোটি পিস যার মাথাপিছু বরাদ্দ ৫ পিস। এর বাজারমূল্য কমপক্ষে ২৪ হাজার কোটি টাকা, অথচ দুই দেশের আনুষ্ঠানিক বাণিজ্য ৬’শ কোটি বেশি নয়। মিয়ানমার শুধু রোহিঙ্গা বিতাড়নেই বাংলাদেশকে বিপদে ফেলেনি, ইয়াবা সরবরাহ করেও বিপদে ফেলেছে। এর সাথে জড়িত উভয় দেশের অসৎ রাজনীতিক, সংসদ সদস্য, আইন-শৃঙ্খলা বাহিনীর কিছু অসৎ সদস্য ও মিয়ানমার সীমান্তরক্ষী (বিজিপি)।\nকিছু সূত্র ধরিয়ে দেয়া যাক। বর্ডার গার্ড (বিজিবি) নায়েক রাজ্জাককে মিয়ানমারের বর্ডার পুলিশ ধরে নিয়ে যায় বাংলাদেশের সীমানা থেকে ২০১৬ সালে। তখন স্বরাষ্ট প্রতিমন্ত্রী, (এখন পূর্ণমন্ত্রী) বলেছিলেন, সামান্য ভুল বোঝাবুঝির কারণে এটি ঘটেছে। নয় দিনের মাথায় নায়েক রাজ্জাক ফেরত আসার পরে বিজিবি মহাপরিচালক সাংবাদিকদের জানিয়ে দেন, এটি ভুল বোঝাবুঝির কারনে নয়। হাবিলদার লুৎফরের বদলে নায়েক রাজ্জাককে ধরে নিয়ে যাওয়া হয়েছিল। বিজিপি মহাপরিচালকের ভাষ্যে সে সময় জানা গিয়েছিল, ২০১৪ সালের ২৭ মে বিজিপি’র গুলিতে নাইক্ষ্যংছড়ি এলাকায় নিহত হয়েছিলেন বিজিবি’র নায়েক মিজানুর রহমান। ইয়াবা পাচারের এই রুট থেকে প্রচুর ইয়াবা আটক করা হয়েছিল। একবছর পর নায়েক রাজ্জাক নাফনদীর এলাকা থেকে ১২ লাখ পিস ইয়াবা আটক করেন। এইজন্যই তাকে অপহরন করা হয়। সুতরাং এটি স্পষ্ট যে, ইয়াবা চোরাচালানে কারা, কিভাবে যুক্ত এবং বিজিবি’র সৈনিকদের হত্যা, অপহরণের পেছনের মূল কারণও ইয়াবা ব্যবসা।\nগত ২০১৬ সালের ২৮ জুলাই রোহিঙ্গা সলিডারিটি নেতা হাফেজ সালাহ উল ইসলাম বৈঠক করছিলেন সৌদি নাগরিক আহমেদ সালেহ আল তান্দী’র সাথে টেকনাফের একটি বাড়িতে। বৈঠকটি হচ্ছিলো ২৬ কোটি টাকার ভাগ-বাটোয়ারা নিয়ে। বৈঠকরত অবস্থায় বাড়ির মালিক মাওলানা সৈয়দ করিমসহ সবাইকে গ্রেফতার করা হয়। এর পরপরই ঘটনাস্থলে আসেন স্থানীয় সংসদ সদস্য। প্রচন্ড চাপ সৃষ্টি করেন গ্রেফতারকৃতদের ছেড়ে দেবার জন্য। পরে অবশ্য বিজিবি মহাপরিচালকের বরাতে প্রথম আলো’র খবর: আরএসও নেতা ও সৌদি নাগরিকের সাথে বৈঠকে বদির সংশ্লিষ্টতা নেই।\nআরএসও নেতা হাফেজ এখন বাংলাদেশী ভোটার ও পাসপোর্টধারী। ২০১৩ সালেও সে গ্রেফতার হয়েছিল। সংসদ সদস্যের অত্যন্ত ঘনিষ্টজন বলে কথিত এই হাফেজ ইয়াবা, অস্ত্র ব্যবসা এবং মানব পাচার ও জঙ্গী অর্থায়নে যুক্ত। রোহিঙ্গাদের বাংলাদেশী পাসপোর্টে মধ্যপ্রাচ্যসহ নানা দেশে পাঠানোর নেপথ্যের ব্যক্তিও এই হাফেজ। এসব অভিযোগ ওপেন সিক্রেট। তারপরেও রাষ্ট্রের কর্তাব্যক্তিরা এসব বিষয় জানেন না, এটি বিশ্বাস করা কঠিন।\nঅত্যন্ত লাভজনক ব্যবসা হওয়ায় মিয়ানমার এবং বাংলাদেশের ক্ষমতাবানরা মিলে গড়ে তুলেছেন একটি ‘অর্গানাইজড ক্রাইম সিন্ডিকেট’। অভিযোগ রয়েছে, এটি নিয়ন্ত্রন করছেন একজন সংসদ সদস্য ও মিয়ানমারের কয়েকজন সামরিক-বেসামরিক কর্মকর্তা। আর এই চোরাচালান ঠেকাতে গিয়ে বলি হচ্ছেন বিজিবি’র সদস্যরাও। নিহত, অপহৃত হয়েও ঠেকাতে পারছেন না মাদকের অপ্রতিরোধ্য বিস্তার।\nপ্রশ্ন হচ্ছে, ইয়াবা চোরাকারবার সিন্ডিকেটটির নিয়ন্ত্রক ও পরিচালনাকারী এবং জড়িতদের একাধিক তালিকা তৈরী করেছিল বিজিবি, গোয়েন্দা সংস্থা। ২০১৩-১৪ সালে করা তালিকার শীর্ষে ছিলেন, স্থানীয় সংসদ সদস্য। তার পাঁচ ভাইসহ তালিকায় ছিল টেকনাফ যুবলীগ নেতা ও উপজেলা চেয়ারম্যানসহ অনেকেরই নাম। ২০১৫ সালের সেপ্টেম্বরে স্বরাষ্টমন্ত্রী মাদকবিরোধী সপ্তাহের উদ্বোধন করেন সংসদ সদস্য আব্দুর রহমান বদিকে সাথে নিয়ে। সে সময়ে তিনি বলেছিলেন, ‘ইয়াবা ব্যবসার সাথে বদি’র সম্পৃক্ততা নেই”। সেই তিনি এখন বলছেন, ‘বদির বিরুদ্ধে অভিযোগ আছে, প্রমান নেই’।\nগত বছর রোহিঙ্গা অনুপ্রবেশের আগে থেকেই রোহিঙ্গাদের ওপর ক্ষমতাসীনদের একক আধিপত্য রয়েছে। রোহিঙ্গাদের বসবাস, ভোটার তালিকায় অর্ন্তভূক্তি পাসপোর্টের ব্যবস্থা, মধ্যপ্রাচ্যসহ বিভিন্ন দেশে গমনাগমন, স্থানীয় রাজনীতিতে অংশগ্রহন-সব ব্যবস্থাই করছে ক্ষমতাবানরা¡। এ যেন সরকারের ভেতরে আরেক সরকার । এই পুরো প্রক্রিয়ার সাথে ক্ষমতাবলয়, হাজার হাজার কোটি টাকার মাদক ব্যবসা, মানব পাচার ও অস্ত্র ব্যবসা এবং এর সাথে উগ্রবাদী তৎপরতা মিলে-মিশে একাকার।\nসারাবিশ্বের মত বাংলাদেশেও ড্রাগ বা মাদকের ব্যবসা চলে রাজনৈতিক পৃষ্ঠপোষকতায়। বিশেষ করে মৌলবাদী এবং জঙ্গী দলগুলোর অর্থের অন্যতম উৎস মাদক ও অস্ত্র ব্যবসা। অবৈধ এই ব্যবসা চালু রাখতে জঙ্গী-মৌলবাদী এবং শাসকশ্রেনীর ব্যক্তিবর্গ, রাজনীতিক ও আইন-শৃঙ্খলা বাহিনীর কিছু অসৎ ব্যক্তির সাথে গড়ে ওঠে অশুভ আঁতাত। দশকের পর দশক ধরে ভারত থেকে আসা ফেনসিডিল শীর্ষে ছিল। বছর কয়েক হলো সেটি এখন ইয়াবার দখলে। এজন্য বদলে গেছে চোরাচালানের রুট এবং ধরণ। কিন্তু রাজনৈতিক পৃষ্ঠপোষকতার বিষয়টি বদলায়নি।\nমাদক ব্যবসার গোড়াশুদ্ধ উপড়ে ফেলা এবং যেকোন মূল্যে সিন্ডিকেট ধ্বংস করে দেয়ার পরিকল্পনা আছে কিনা সেটি কেউ জানে না। মাদক কারবারের মূলস্রোত অক্ষুন্ন রেখে মাঠ পর্যায়ে সরবরাহকারীদের বন্দুকযুদ্ধ বা ক্রসফায়ার কতটা সমাধান বয়ে আনবে ? কথিত বন্দুকযুদ্ধের নামে এডহকভিত্তিতে সমস্যা সমাধানের চেষ্টা বিচারহীনতার সংস্কৃতিকে আরেক দফা উস্কে দিচ্ছে বলে মনে করা হচ্ছে।\nহাজার হাজার কোটি টাকার অবৈধ কারবার বন্ধে এডহক ভিত্তিতে বন্দুকযুদ্ধের সূচনার পেছনের উদ্দেশ্য নিয়ে প্রশ্ন আছে অনেক। গত শতকের সত্তর, আশি দশক এবং এর পরেও মেক্সিকো, কলম্বিয়া, বলিভিয়ায় এবং অধূনা ফিলিপাইনে পরিচালিত ‘ওয়ার অন ড্রাগস’-এর উদ্দেশ্য প্রতিপক্ষ ও কমিউনিষ্ট নিধন। যা আসলে ওইসব দেশে মাদক ব্যবসা নির্মূল করতে পারেনি ও করেওনি। যুদ্ধাপরাধ মামলার বিচারে বাংলাদেশ বিশেষ ট্রাইব্যুনাল গঠন করে অপরাধীদের আইনের সবশেষ সুযোগ দিয়ে বিচার নিশ্চিত করেছিল।\nতাহলে বন্দুকযুদ্ধ, ক্রসফায়ার, বিচারবহির্ভূত হত্যা বা কথিত আত্মরক্ষার্খে হত্যা হয়তো সাময়িক উপশম, কিন্ত দীর্ঘমেয়াদে?\nPrevious: ‘মাদকের মূল হোতারা চিহিৃত হচ্ছে না, তারা ধরা ছোঁয়ার বাইরেই থেকে যাচ্ছে’ : সুলতানা কামাল\nNext: শওকত আলী : ‘প্রদোষ’কালের পান্থজন


বিশেষ প্রতিবেদন\tHits: 667\nসম্প্রতি দেশে ক্যাসিনো, জুয়ার সঙ্গে সংশ্লিষ্ট অনেকের বাসা, অফিসে প্রশাসন অভিযান চালিয়ে বিপুল পরিমাণ নগদ অর্থ উদ্ধার করেছে। আটক করা হয়েছে একাধিক ব্যক্তিকে। উদ্ধার হওয়া কোটি কোটি টাকার কোনো আয়ের উৎস বলতে পারছে না আটককৃতরা।বাংলাদেশর সবচেয়ে বড়মানের টাকা ৫০০ ও ১০০০। আর অভিযানে দেখা গেছে, উদ্ধার হওয়া অর্থের মধ্যে বেশির ভাগ ৫০০ ও ১০০০ টাকার নোট।বড় হওয়ায় জমাতে সুবিধা, তাই ব্যাংক থেকে বের হওয়ার পর বাড়ির সিন্দুকে আটকে যাচ্ছে সব টাকা।\nসংশ্লিষ্টরা বলছেন,রাজস্ব, আয়কর না দিয়ে অনেকেই বাসা-বাড়ি, অফিসে কোটি কোটি টাকা রাখছেন। এত বিপুল পরিমাণ নগদ অর্থ বাসা-বাড়িতে রাখায় বিস্ময় সৃষ্টি হয়েছে।নিজের কাছে নগদ রাখা এ বিপুল অর্থের পুরোটাই অপ্রদর্শিত। এসব অর্থের বেশির ভাগ ৫০০ ও ১০০০ টাকার নোট। ভারতে বিপুল পরিমাণ অর্থ এভাবে ঘরে রাখায় ২০১৬ সালে নরেন্দ্র মোদি সরকার ৫০০ ও ১০০০ টাকার নোট বাতিল করে।বাংলাদেশে এভাবে বাতিল করলে অনেকে বিপাকে পড়বেন। তাই কোনো কোনো মহল থেকে প্রস্তাব উঠেছে বাংলাদেশে বর্তমানে প্রচলিত ৫০০ ও ১০০০ টাকার নোট বাতিল করে নতুন টাকা ছাপানো উচিত। কারও কাছে এমন টাকা থাকলে সরকারি আইন ও নিয়মনীতি মেনে তা ব্যাংকে জমা দিয়ে নতুন টাকা নেবে। এতে সরকারের আয় যেমন বাড়বে, তেমনি দেশে বিনিয়োগও বাড়বে।\nবিশ্লেষকদের মতে, ভারত সরকার দেশের এ অবৈধ জমানো টাকা মূলস্রোতে বা বিনিয়োগে নিয়ে আসতে ২০১৬ সালের নভেম্বরে ৫০০ ও ১০০০ টাকার নোট বাতিল করে। ভারতে ব্যবসা-বাণিজ্যের ক্ষেত্রে লেনদেন অনেকাংশে দুই বড়মানের নোটের মাধ্যমে সম্পাদিত হয়ে থাকে। সব বড় নোট বাতিল করার ফলে ব্যবসা-বাণিজ্যের লেনদেনের ক্ষেত্রে বড় সফলতা পেয়েছে দেশটি। এক্ষেত্রে ইলেকট্রনিক পদ্ধতিতে লেনদেনের বিস্তৃতি বেড়েছে। আর এতে আয়ের ওপর আরোপনীয় কর বিশেষ করে আয়কর ও মূল্যসংযোজন কর পরিশোধে বাধ্য হচ্ছে লেনদেনকারীরা। এর বাইরে বেআইনিভাবে প্রাপ্ত বা আয়কর ফাঁকি দিয়ে ব্যাংকব্যবস্থার বাইরে গৃহে রক্ষিত সম্পদ দুর্নীতি, ঘুষের অর্থ সাধারণত বড় নোট যথা ৫০০ ও ১০০০ টাকা রাখা হয়ে থাকে। ভারত সরকার বড় নোট বাতিল করার পর এসব দুর্নীতিবাজের অবৈধ সঞ্চয় আহরণ ও রক্ষাকরণের সুযোগ সীমিত হয়ে গেছে। বাংলাদেশে এসব নোট বাতিল করা হলে একই সুবিধা পাবে সরকার।\nঅবশ্য এর আগে ১৯৭২ সালের মার্চ মাসে স্বাধীন বাংলাদেশ পাকিস্তান সরকার কর্তৃক প্রচলিত ৫০ টাকার নোট বাতিল ঘোষণা করে। এ নোট সংশ্লিষ্ট ব্যাংক বা নিকটস্থ ডাকঘরে জমা দিয়ে নতুনভাবে মুদ্রিত নোট নেওয়ার জন্য তিন দিন সময় দেওয়া হয়েছিল।\nঅন্যদিকে চলতি বছরে বাজেট ঘোষণায় বলা হয়, বিনিয়োগ বৃদ্ধি এবং কর্মসংস্থান সৃষ্টির জন্য অর্থনৈতিক অঞ্চল ও হাইটেক পার্কে শিল্প স্থাপনে অপ্রদর্শিত আয় থেকে বিনিয়োগ করা অর্থের ওপর ১০ শতাংশ হারে কর দিলে ওই অর্থের উৎস সম্পর্কে আয়কর বিভাগ থেকে কোনো প্রশ্ন উত্থাপন করা হবে না। প্রস্তাবিত বাজেটে আবাসিক প্রয়োজনে বাড়ি বা অ্যাপার্টমেন্ট ক্রয়ে অপ্রদর্শিত অর্থ বিনিয়োগ সহজতর করা হয়েছে। নির্ধারিত হারে ট্যাক্স পরিশোধ করলে বিনিয়োগ করা টাকার উৎস সম্পর্কে জিজ্ঞাসা করবে না সরকার। বর্তমানে প্রচলিত বাসা-বাড়ি, অফিসে জমানো অর্থ বাতিল করা হলে সব টাকা বিনিয়োগে চলে আসবে।একই সঙ্গে বিপুল পরিমাণ টাকার কর আদায় করা যাবে।\nএ বিষয়ে জানতে চাইলে জাতীয় রাজস্ব বোর্ডের সাবেক চেয়ারম্যানে ড. আবদুল মজিদ বলেন,অবৈধভাবে যারা উপার্জন করেছে তাদের সব টাকা ৫০০ ও ১০০০ টাকার নোট হয়ে বাসা-বাড়িতে স্তূপ করেছে, সিন্দুকে রেখেছে। এসব অর্থ বিনিয়োগে আনতে এসব বড় নোট বাতিল করা হবে দেশের অর্থনীতির একটি বড় অর্জন। সরকার নির্দিষ্ট সময় দিয়ে ঝটিকা ঘোষণার মাধ্যমে এসব নোট বাতিল করার সময় এসেছে।\nসাবেক তত্ত্বাবধায়ক সরকারের উপদেষ্টা ড. মির্জ্জা এ বি আজিজুল ইসলাম বলেন, সাধারণ মানুষ যাতে ভোগান্তির শিকার না হয় এমন পদ্ধতি মেনে বড় নোট বাতিল করা যায়। তবে এভাবে যাদের কাছে অর্থ সঞ্চিত আছে, তা বিনিয়োগে নিয়ে আসতে হবে। তাদেরকে খুঁজে বের করতে হবে।\nউল্লেখ্য,১৯৭৫ সালের এপ্রিল মাসে বাংলাদেশ সরকার পাকিস্তান আমলে প্রচলিত ১০০ টাকার নোট বাতিল করে। ১০০ টাকার নোট যাতে দেশের অর্থ ব্যবস্থায় বিশৃঙ্খলা সৃষ্টি না করতে পারে এবং পাকিস্তান প্রত্যাগতরা বা পাকিস্তানপন্থিরা বাংলাদেশের সম্পদ পাকিস্তানে পাচার না করতে পারে সে জন্য এ পদক্ষেপ নেওয়া হয়েছিল। এতে বাংলাদেশ সরকার সফলতা পেয়েছিল।


ফেলানী হত্যার বিচার পাবো কি? ফেলানী হত্যার বিচার পাবো কি? – শীর্ষবিন্দু\nফেলানী হত্যার বিচার পাবো কি?\nমানবাধিকার ডেস্ক: ফেলানী হত্যার বিচার নিয়ে ভারতীয় নাটকের পর দেশজুড়ে যে প্রতিক্রিয়া তা বিভিন্ন গণমাধ্যমে দৃষ্টি দিলেই বোঝা যায়। এই ঘটনায় কেবল ফেলানীর পরিবার ক্ষুব্ধ নয়, সংক্ষুব্ধ সরকার তথা বাংলাদেশ।\nবিষয়টি পররাষ্ট্র ও স্বরাষ্ট্র মন্ত্রণালয়ের এখতিয়ারভুক্ত। জনগণের প্রত্যাশা, সরকার আনুষ্ঠানিকভাবে ভারতের কাছে এ ব্যাপারে তার প্রতিক্রিয়া ব্যক্ত করবে।\nবাংলাদেশ-ভারত সীমান্তে বিভিন্ন অজুহাতে হত্যাকাণ্ডের ঘটনা লেগেই আছে। ভারত নিরাপত্তা, আত্মরক্ষা, অনিচ্ছাকৃত হত্যা ইত্যাদি বিভিন্ন নামে দিনের পর দিন এরকম ন্যাক্কারজনক ঘটনা ঘটিয়েই যাচ্ছে।\nখুব কম ক্ষেত্রেই আমাদের সরকার এসব ঘটনার প্রতিবাদ করেছে। উপরন্তু সরকারের মুখপাত্র বা মন্ত্রীরা এসব ঘটনাকে স্বাভাবিক ঘটনা হিসেবেও অভিহিত করেছে। স্মর্তব্য, ফেলানীকে হত্যা করার পর সে সময়ের স্বরাষ্ট্রমন্ত্রী বলেছিলেন, ফেলানী আমাদের দেশের নাগরিক না।\nপরে অবশ্য সরকার ফেলানীর ঘটনায় নড়েচড়ে বসেছে। ভারতের কাছে এর প্রতিবাদও করেছে।\nসেই সাথে বিভিন্ন আর্ন্তজাতিক গণমাধ্যমে প্রকাশিত কাটাতারে ফেলানীর ঝুলন্ত মৃতদেহ বিশ্ব বিবেককে নাড়া দেয়। তোলপাড় শুরু হয় গণমাধ্যমে। এটাই স্বাভাবিক।\nকারণ, কেবল ফেলানীকেই হত্যা করা হয়নি। প্রশ্নবিদ্ধ করা হয়েছে বিদ্যমান সকল আর্ন্তজাতিক আইন ও প্রথাকে। আর্ন্তজাতিক আইনের কোনো বিধানেই ফেলানীর হত্যাকাণ্ডকে বৈধ হিসেবে আখ্যায়িত করা যায় না।\nআর্ন্তজাতিক চাপে ভারত সরকার অবশেষে ফেলানী হত্যাকাণ্ডের বিচার করতে বাধ্য হয়।\nকিন্তু এটি ছিল বিচারের নামে প্রহসনমাত্র। হত্যাকারী যে বাহিনীর সদস্য সে বাহিনীরই নিজস্ব আদালতে ফেলানী হত্যার বিচার হয়। সেই সাথে আত্মসীকৃত খুনিকে বেকসুর খালাসও দেয়া হয়।এ বিচারের ফলে ভারতের সীমান্তরক্ষী বাহিনী বাংলাদেশ-ভারত সীমান্তে অসংখ্য ফেলানীকে হত্যার অনুমোদন পেল। আমরা পেলাম কাটাতারে ঝুলন্ত লাশ।\nএক্ষেত্রে পররাষ্ট্র মন্ত্রণালয়ের পক্ষ থেকে এখনো কোনো প্রতিক্রিয়া জানা যায়নি। আমাদের স্বরাষ্ট্র প্রতিমন্ত্রী অবশ্য বিচার যে হয়েছে তাতেই খুশি। স্বরাষ্ট্র মন্ত্রী অবশ্য সরকারের পক্ষে কিছু করার আছে কিনা তা খতিয়ে দেখবেন।\nভারতের বিভিন্ন মানবাধিকার সংগঠনও এ বিচারকে প্রহসনমুলক বিচার বলেছে। তারা স্বীকার করছে যে বিচারের নামে এখানে অবিচার হয়েছে। যে অজুহাতে ফেলানীকে হত্যা করা হয় তা নিতান্তই অজুহাত। আত্মরক্ষার্থে ফেলানীকে হত্যা করার কোনো যৌক্তিক কারণ তখন বিদ্যামান ছিলনা।\nশুধু তাই নয়, হত্যার পর তাকে কাটাতাতে ঝুলিয়ে রাখা হয়েছিল কয়েক ঘন্টা। এটি সম্পূর্ণভাবে আর্ন্তজাতিক আইন ও মানবাধিকারের পরিপন্থি যা কোনোভাবেই সমর্থনযোগ্য না।\nকঠোর নিরাপত্তা বেস্টনির মধ্যে এ বিচার কোনোভাবেই সমর্থনযোগ্য হতে পারে না । সরকারএ বিষয়টি আন্র্তজাতিক গণমাধ্যম ও বিভিন্ন আর্ন্তজাতিক মানবাধিকার সংস্থার কাছে তুলে ধরতে পারে।\nফেলানী হত্যাকাণ্ড নিয়ে যদিও আমাদের আর্ন্জজাতিক আদালতে যাওয়ার সুযোগ খুব একটা নাই। কারণ, রোম স্টাটিউট বা আর্ন্তজাতিক ফৌজদারী আদালতের (আইসিসি) দলিলে ভারত অনুসাক্ষর করেনি। বাংলাদেশসহ বিশ্বের ১২২টি দেশ এ চুক্তিতে অনুসাক্ষর করলেও প্রতিবেশি দেশে ভারত এখনো তা করেনি। তাই আইসিসিতে যাওয়ার সুযোগ নেই।\nতবে , এক্ষেত্রে আমাদের সরকার ভারতের কাছে প্রতিবাদ জানাতে পারে। ভারত যদি বাংলাদেশের অনুরোধে বা চাপে পড়ে আন্তর্জাতিক আদালতে যেতে সম্মত হয় তাহলেই বিচার হতে পারে। এ কাজটি করতে হবে আমাদের পররাষ্ট্র মন্ত্রণালয় বা সরকারকে।\nএছাড়া বাংলাদেশ যদি নিরাপত্তা পরিষদে বিষয়টি উত্থাপন করে সেক্ষেত্রে আন্তর্জাতিক আদালতে এটির বিচার হতে পারে।\nভারত সরকার সীমান্ত হত্যা বন্ধ করে আর্ন্তজাতিক আইন ও প্রথার প্রতি শ্রদ্ধা প্রদর্শন করবে এটাই কাম্য।\nসৌজন্য: বাংলা নিউজ।


নার্লিডের সাবওয়ে ক্রেডিট ফ্যাক্ট\nHomeতুরস্কতুর্কী এজিয়ান কোস্ট35 Izmirনার্লিডের সাবওয়ে ক্রেডিট ফ্যাক্ট\n06 / 11 / 2017 35 Izmir, রেলপথ, সাধারণ, KENTİÇİ রেল সিস্টেম, শীর্ষক, মেট্রো, তুরস্ক\nইজমির নার্লিডের মেট্রো ওয়ার্কস\nইজমির মেট্রোপলিটন পৌরসভা সমুদ্র পরিবহনে যে 15 টি যাত্রীবাহী জাহাজ নিয়ে এসেছিল তার মধ্যে দুটি শেষটি পরিষেবাতে রাখা হয়েছিল। "জনকল্যাণ বাড়ানোর জন্য ইজমির মহানগর ও জেলা পৌরসভা সহ এক পয়সা তুর্কি লিরা দেয়নি।"\nরেল সিস্টেম এক্সএনএমএক্স বার বেড়েছে\nতার বক্তৃতায় মেয়র কোচাওলু ওজমিরে পরিবহন সমস্যা সমাধানের জন্য যে প্রকল্পগুলি বাস্তবায়ন করেছেন সে সম্পর্কে বলেছিলেন, যা বড় শহরগুলির অন্যতম বৃহত্তম সমস্যা, এবং বলেছিল:\n“আমরা উপসাগরের সর্বোচ্চ সুবিধা নিতে চাই। আমরা রেল ব্যবস্থার বিনিয়োগ বাড়াতে চাই। আমরা এখন 50 বছরের জন্য আমাদের স্টিমবোটের প্রয়োজনীয়তা পূরণ করেছি। অতিরিক্ত প্রয়োজন হলে, দুই বা তিনটি শক্তিবৃদ্ধি করা হবে। আমরা রেল ব্যবস্থায় বিশাল লাফিয়ে এগিয়েছি এবং আমাদের 11 কিলোমিটার রেল ব্যবস্থা 164 কিলোমিটারে বাড়িয়েছি। সুতরাং আমরা 16 গুণ বড়। বছরের শুরুতে, আমরা নার্লাদেড়ে মেট্রোর টেন্ডার শুরু করেছি, যার 14 কিলোমিটার কনক ট্রামের সাথে 178 কিলোমিটার রেল ব্যবস্থা থাকবে। টেন্ডার শেষ হয়ে গেলে, আমরা গভীর সুড়ঙ্গ হিসাবে নির্মাণ শুরু করব। বুকার পরিবহনের সমস্যা সমাধানের জন্য, আমরা বুকা টিনিজতাপে - আমলকুলে থেকে আইওল পর্যন্ত 13 কিলোমিটার গভীর টানেল পাতাল নির্মাণ করব। তাদের প্রকল্পগুলি এখন মন্ত্রণালয়ের অনুমোদনের পর্যায়ে শেষ হয়েছে। আমরা 2018 সালে এর ভিত্তি স্থাপন করব ”।\nমেয়র কোচাওলু জানিয়েছেন যে উপসাগরে সামুদ্রিক পরিবহন জোরদার করতে তারা নতুন বার্থও কমিশন করবে। “কোয়ারানটাইন পিয়র এক্সএনএমএক্স চাকরিতে থাকবে তবে সামুদ্রিক পরিবহন বৃদ্ধির সবচেয়ে গুরুত্বপূর্ণ পয়েন্ট হ'ল মাভিসিহির পিয়ার। Karşıyaka উপকূলীয় পরিকল্পনা অনুমোদিত না হওয়ায় আমরা নির্মাণ ও ড্রেজিং শুরু করতে পারি না। গেজেলবাহী পাইয়ার শেষ হতে চলেছে। আমাদের সবচেয়ে বড় সমস্যাটি হ'ল আমাদের 18 টি ফেরি থাকার জায়গা নেই। ঝড় উঠলে আমরা ক্যাপ্টেনদের বাসা থেকে ডাকি এবং ফেরিগুলি উপসাগরে ছেড়ে দেই। যাইহোক, জেলেদের আশ্রয়টি খালি এবং আমরা এটি7বছর ধরে পাওয়ার চেষ্টা করছি ”\nনরলাইড্রে মেট্রোতে ঋণের সত্যতা!\nঅনুষ্ঠানে তার বক্তব্যে রাষ্ট্রপতি কোকাসাও নরলাদেয়ের মেট্রো নির্মাণের creditণ অনুসন্ধানে নিজের অভিজ্ঞতাও শেয়ার করেছেন এবং বলেছিলেন:\n“এক্সএনইউএমএক্স - এক্সএনএমএমএক্স মাস আগে, একটি আন্তর্জাতিক আর্থিক প্রতিষ্ঠান আমাদের পরিদর্শন করেছিল এবং বলেছিল যে তারা ইলারের ব্যাংকের সাথে একটি চুক্তি করেছে এবং তারা নার্লিডের মেট্রোর জন্য এক্সএনএমএমএক্স মিলিয়ন ইউরো দিতে পারে। আগ্রহটি7ছিল X ইলার ব্যাংক এক্সএনএমএক্সের হারেও সুদ পেয়েছিল। সুতরাং আমরা এই ক্রেডিটটি 8 আগ্রহের সাথে ব্যবহার করতে পারি। আমরা ইলার ব্যাংকে চিঠি দিয়ে জানিয়েছি যে আমরা এই useণটি ব্যবহার করতে চাই। এই loanণটি 110 মিলিয়ন ইউরোতে নেওয়া হয়েছিল; আন্টালিয়া পৌরসভার প্রকল্পে 1.34 মিলিয়ন ইউরো দেওয়া হয়েছে। আর কোন জায়গা নেই। আমি গেছিলাম পরিবেশ ও নগরায়ণমন্ত্রী মেহমেট Öজাসেকির কাছে। সে কিছু বলল না। আমি প্রধানমন্ত্রীর সাথে একটি অ্যাপয়েন্টমেন্ট করেছিলাম। আমি এই সস্তা loanণ পাওয়ার চেষ্টা করছি; দেয়ালে দরজা। আমি ব্যাংক অফ প্রদেশে গিয়েছিলাম। আমি জেনারেল ম্যানেজারের সাথে কথা বলেছি। তিনি বলেন, আমরা সেই অর্থ নগরের রূপান্তরে ব্যবহার করব। ধন্যবাদ সকালে আমরা তুরস্ক মধ্যে কিছু অর্থ সংরক্ষণ একজন অনুমোদিত ক্রেডিট গিয়েছিলাম। তিনি বলেছিলেন, 'না, তারা নগরের রূপান্তরে সেই অর্থ ব্যবহার করতে পারে না। আমরা এই অর্থটি অবকাঠামোগত কাজের জন্য নিয়ে এসেছি 'তারা বলেছে। আমরা সেই তারিখে মিঃ প্রধানমন্ত্রীর কাছ থেকে একটি অ্যাপয়েন্টমেন্ট নেব এবং বলব, 'আপনি আমাদের এই কৃতিত্ব কেন দেন না?' সে করেনি। যখন আমরা এই loanণটি ব্যবহার করতে পারি না, তখন আমাদের এক্সএনইউএমএক্স সুদের সাথে এক্সএনএমএক্স মিলিয়ন ইউরো loanণ প্রয়োজন। তাই দু'বার কাত ”\nইজমির মেট্রোপলিটন পৌরসভা এর শক্তিশালী আর্থিক কাঠামো সহজে আমাদের ঋণ ঋণদাতা তাদের জোর মেয়র Kocaoglu জন্য ক্রেডিট নিতে পারে, "কারণ নোট আমরা AAA যাচাই, 14 বছর এবং একদিন কোন প্রতিষ্ঠান, যে একদিন ঋণ আমাদের প্রতিষ্ঠার বিলম্ব এবং তুরস্ক ইজমির মেট্রোপলিটন পৌরসভা ঋণ প্রদানের নৈতিক ছাদেও দিয়েছি। এর বিনিময়ে আমাকে ইজমিরের লোকদের অর্ধেক সুদ দিতে হবে। আমি অর্থ নির্মাণকে জোরদার করেছি; আমি আমার খ্যাতি বাড়িয়েছি। মেট্রোপলিটন পৌরসভা এবং এই শহরটি 'আমি ব্যবহার করি এই ক্রেডিটের 3.5 শতাংশ 1.84 শতাংশ,' তবে দুর্ভাগ্যক্রমে আমি বলতে পারি না। দুর্ভাগ্য এবং দুর্ভাগ্যজনকভাবে আমি বলতে পারি না। আমি কেন এই খুশির দিনে বলছি? আমি চাই ইজমিরের আমাদের নাগরিকরা যে সংক্ষেপে আমরা বাস করি সেই প্রক্রিয়াগুলি দেখতে এবং তা জানতে। "\nতারা শহরের উন্নয়নের জন্য এক টাকাও দেয়নি\nজোর দিয়ে যে জাজির তার নিজস্ব শক্তি, শহরের শক্তি এবং পৌরসভার নেতৃত্বের সাথে বছরের পর বছর ধরে এক্সএনএমএমএক্সের একটি বিকাশ এবং বৃদ্ধি হয়েছে, মেয়র কোচাওলু নীচে তার বক্তব্য অব্যাহত রেখেছিলেন:\nআইইল বিমানবন্দর, ইস্তাম্বুল রোড, নর্দার রিং রোড এবং কেন্দ্রীয় সরকারের সাথে বিভক্ত রাস্তা পরিবর্তনের মডেল নির্মাণ ও পরিচালনা করা ছাড়াও ইজমির জনগণের কল্যাণ বাড়াতে মহানগর ও জেলা পৌরসভাসহ তুর্কি লিরা একটি পয়সাও দেয়নি। এটি ইজমিরের লোকদের জানা উচিত। এক্সএনএমএক্সএক্স বছর আগে 'হাতের মুখ কুঁচকানো, ইজমিরের মাটিতে ধুলো' যারা বলে, অন্যান্য বিশেষণ যারা আজ যুক্ত করে 'ইজমির আমাদের চোখ' তারা বলে। ডেসিনলার… ইজমির, ইজমিরলি পছন্দ করেন তারা শ্রদ্ধা করেন, কিন্তু কথা বলেন না। এই শহর আরও অনেক প্রয়োজন। এই শহরটিকে এর প্রয়োজন এবং প্রকল্পগুলি সমর্থন করুন। শহরটি তার নিজস্ব শক্তি দিয়ে বিকাশ করতে পারে; সরকার কেন্দ্র থেকে গুরুতর, তুরস্ক এর আরো সুস্থ হলে বিনিয়োগ লাগে চারী হবে। ইজমিরের অধিকার, আইন এবং অর্থ সংরক্ষণ এবং কাজ করা আমাদের দায়িত্ব to\nফারাহেটিন আলতায়ে নরলিডেরে মেট্রোর 50 মিলিয়ন ইউরোর ক্রেডিট\nUyকিউুলার নার্লাদিডের মেট্রোর টেন্ডারে ফ্ল্যাশ ডেভলপমেন্ট\nনার্লাদিরে সাবওয়ের দ্বিতীয় পদক্ষেপ\nকোকোগলু, নরলিদ্রে মেট্রো প্রধানমন্ত্রীর কাছ থেকে নিয়োগের জন্য অনুরোধ করেছেন\nনার্লাদিরে সাবওয়ের জন্য দরপত্র\nইজমির মেট্রো এফ। আলতাই-নারলদের জেলা প্রশাসনের নির্মাণ\n17 কোম্পানি ইতিমধ্যে Narlıdere মেট্রো জন্য ফাইল পেয়েছে\nNarlıdere সাবওয়ে জন্য ফাইল প্রাপ্ত সংস্থা সংখ্যা 30 বৃদ্ধি\nএক্সটিএক্সএক্স কোম্পানিটি নরলিদ্রে মেট্রোর জন্য প্রতিদ্বন্দ্বিতা করবে\n15 কোম্পানি Narlıdere মেট্রো জন্য প্রতিযোগিতা\nNarlıdere সাবওয়ে এর 2। পর্যায় দরপত্রের তারিখ পরিবর্তন\nইজমির রেল সিস্টেম লাইন\nইজমির রেল সিস্টেম বিনিয়োগ\nআজিজ এর সম্পূর্ণ প্রোফাইল দেখুন\nizmirin রেল সিস্টেম নেটওয়ার্ক\nizmirin রেল সিস্টেম দৈর্ঘ্য\nNarlidere মেট্রো স্টেশন\nNarlıdere সাবওয়ে দরপত্র\nRayHaber 06.11.2017 টেন্ডার বুলেটিন


আইপিএলের জন্য বিশ্বকাপ সূচিতে পরিবর্তন!\nক্রিকেট বিশ্বে ভারতের প্রভাব নিয়ে নতুন করে বলার নেই কিছুই। দেশটির ক্রিকেট বোর্ডের যোগসাজশেই ইংল্যান্ড ও অস্ট্রেলিয়ার সাথে মিলে ক্রিকেটে বিগ থ্রি প্রথার প্রবর্তন করেছিল ভারত। যদিও সেটি টিকেনি বেশিদিন। কিন্তু বিগ থ্রি-র বিলুপ্তি ঘটলেই ভারতের প্রভাব কি আর এত দ্রুত কমে যায়!\nএবার আরও একবার নিজেদের প্রভাবের জানান দিল ভারতের ক্রিকেট বোর্ড। ভারতের ফ্র্যাঞ্চাইজিভিত্তিক টি-২০ ক্রিকেট লিগ ইন্ডিয়ান প্রিমিয়ার লিগ (আইপিএল)-এর জন্য বিশ্বকাপে ভারতের ম্যাচের সূচিতে এসেছে পরিবর্তন!\nAlso Read - হেরেও মুস্তাফিজদের উপর খুশি রোহিত\nআগামী বিশ্বকাপ শুরু হবে ২০১৯ সালের ৩০ মে। একই বছর আইপিএলের বারোতম আসর ২৯ মার্চ শুরু হয়ে শেষ হবে ১৯ মে। আইসিসির নির্ধারিত সূচি অনুযায়ী, বিশ্বকাপে ভারতের প্রথম ম্যাচ ২ জুন। কিন্তু ‘লোধা কমিশন’ এর সুপারিশ অনুযায়ী, কোনো ক্রিকেটারের আইপিএলের ম্যাচের সাথে আন্তর্জাতিক ম্যাচের অন্তত ১৫ দিন বিরতি থাকতে হবে।\nআইপিএলের ফাইনালে যে দুই দলই খেলুক, তাতে বিশ্বকাপ দলের কেউই থাকবেন না- এটি রীতিমতো অসম্ভব। আর তাই আইপিএলের ফাইনাল ও বিশ্বকাপে ভারতের প্রথম ম্যাচের মধ্যে ১৫ দিনের বিরতি নিয়ে আসা আবশ্যিক হয়ে পড়েছিল। শেষমেশ অবশ্য হয়েছে সেটা। তবে আইপিএলের সূচি রয়েছে অপরিবর্তিত। পরিবর্তন এসেছে বিশ্বকাপের সূচিতে!\n২ জুন ভারত ও দক্ষিণ আফ্রিকার মধ্যকার বিশ্বকাপের ম্যাচটি পিছিয়ে নেওয়া হয়েছে ২ দিন। অর্থাৎ ম্যাচটি এখন মাঠে গড়াবে ২০১৯ সালের ৪ জুন।\nনাম প্রকাশে অনিচ্ছুক ভারতের এক বোর্ড কর্মকর্তা বলেন, ‘২০১৯ সালের আইপিএল হবে ২৯ মার্চ থেকে ১৯ মে। যেহেতু আইপিএল শেষে ১৫ দিনের আগে আমরা খেলতে পারব না, সেই কারণে ৪ জুনের আগে ভারতের খেলার কোনো সুযোগ নেই। প্রাথমিকভাবে আমাদের খেলার সূচি ২ জুন পড়লেও পরে সেটি পিছিয়ে নেওয়া হয়েছে।’\nউল্লেখ্য, আগামী ৩০ এপ্রিলের মধ্যে আইসিসি কর্তৃক বিশ্বকাপের পূর্ণাঙ্গ সূচি প্রকাশ করার কথা রয়েছে।\nআরও পড়ুনঃ অবশেষে ইংল্যান্ডের ভিসা পেলেন আমির\nPrevious Postহেরেও মুস্তাফিজদের উপর খুশি রোহিতNext Post‘যেখানেই খেলি না কেন ভালো খেলতে হবে’


আপডেট: ১৭৫২ ঘণ্টা, মে ২৭, ২০২২\nফরিদপুর: ফরিদপুরের মধুখালী পৌরসভায় সংযোগ সড়ক ছাড়াই অপরিকল্পিতভাবে নির্মাণ করা হয়েছে একটি ব্রিজ। যেখানে কাজ শেষ হয়েছে, সে অবস্থায় অব্যবহৃত অবস্থায় পড়ে থাকায় ব্রিজটিতে গাছ-লতাপাতায় ভরে গেছে।\nদূর থেকে দেখলে মনে হয় ছোট-খাট জংলা বেধেছে!\nজানা গেছে, মধুখালী পৌরসভার আঁখচাষীদের সুবিধার কথা মাথায় রেখে ১৫-২০ বছর আগে ৮ নম্বর ওয়ার্ডের আসামীপাড়া ও বনমালিদিয়া নামে দুটি গ্রামের সংযোগ হিসেবে সেতুটি নির্মাণ করা হয়। নিজস্ব অর্থায়নে মধুখালী চিনিকল কর্তৃপক্ষ কর্তৃক পরিকল্পনা ছাড়া নির্মাণ হলেও দুই গ্রাম থেকে কোনো সড়কে এখনও যুক্ত হয়নি ব্রিজটিতে। ফলে গ্রামবাসীরা ব্রিজটি ব্যবহার করতে পারছেন না।\nএলাকাবাসীরা জানান, রাস্তা না করেই ব্রিজ নির্মাণে তাদের সমস্যা বেড়েছে। দীর্ঘদিন ধরে একইভাবে পড়ে থাকায় ব্রিজে জংলা সৃষ্টি হয়েছে। কলা গাছ, আগাছা জমে যাওয়া দূর থেকে মনেই হয় না এখানে কোনো স্থাপনা রয়েছে।\nতাদের দাবি, ব্রিজটিতে সংযোগ সড়ক তৈরি করে জনগণের চলার উপযোগী করে তোলা হোক। এতে স্কুল, কলেজের ছাত্র-ছাত্রীসহ কয়েক হাজার মানুষ ব্রিজটি ব্যবহার করতে পারবেন। তাদের যাতায়াত সহজ হবে, সময়ও বাঁচবে।\nমধুখালী পৌরসভার ৮ নম্বর ওয়ার্ড কাউন্সিলর মো. মোশাররফ হোসেন মুসা বাংলানিউজকে বলেন, আঁখচাষীদের সুবিধার কথা মাথায় রেখে নিজস্ব অর্থায়নে মধুখালী চিনিকল কর্তৃপক্ষ ব্রিজটি নির্মাণ করে। এর দুপাশে কোনো সরকারি জমি না থাকায় সংযোগ সড়ক নির্মাণ করা যাচ্ছে না। এছাড়া অপরিকল্পিতভাবে নির্মাণ করায় এটি ব্রিজ না কালভার্ট তাও বোঝার উপায় নেই।\nতিনি আরও বলেন, বিষয়টি নিয়ে কি করা যায়, তা নিয়ে আমি পৌর মেয়রের সঙ্গে কথা বলে সিদ্ধান্ত নেব।\nবিষয়টি নিয়ে মধুখালী পৌর মেয়র খন্দকার মোরশেদ রহমান লিমনের সঙ্গে কথা বলতে তার মুঠোফোনে যোগাযোগ করা হয়। কিন্তু তাকে পাওয়া যায়নি।\nব্রিজটির ব্যাপারে মধুখালী উপজেলা নির্বাহী কর্মকর্তা (ইউএনও) মো. আশিকুর রহমান চৌধুরী বাংলানিউজকে বলেন, রাস্তা তৈরি না করে কেন ব্রিজটি তৈরি করা হয়েছে তা আমার জানা নেই। এটি পৌরসভার অভ্যন্তরে নির্মিত হওয়ায় দেখভালের দায়িত্ব মেয়রের বলে তিনি জানান।\nবাংলাদেশ সময়: ১৭৫০ ঘণ্টা, মে ২৭, ২০২২


সুন্দরবন থেকে হাত গুটিয়ে নিক স্বার্থান্ধ শিল্পোদ্যোক্তারা\nপ্রকাশ: ২০১৯-০৭-১৫ ৮:১৯:১৯ এএম || আপডেট: ২০১৯-০৭-১৫ ৫:৩৫:০১ পিএম\nবাংলাদেশ ও পশ্চিমবঙ্গের দক্ষিণ সীমান্তজুড়ে অসাধারণ একটি বনভূমি। এর আন্তর্জাতিক খ্যাতি শুধু বিরল সৌন্দর্যের প্রাণী রয়েল বেঙ্গল টাইগার বা সুন্দরী বনের জন্যই নয়, জনপদের জন্য সুরক্ষার দেওয়াল হিসেবেও বিবেচিত সুন্দরবন। এর প্রাণী বৈচিত্র, উদ্ভিদ বৈচিত্র নিয়ে অনেক লেখালেখি স্বদেশে বিদেশে। বিরল চরিত্রের এমন বনভূমি দেশের সম্পদই নয়, সাংস্কৃতিক ঐতিহ্য হিসেবে গর্ব ও অহঙ্কারের। যেকোনো আত্মসচেতন রাষ্ট্রের দায়িত্ব ও কর্তব্য দেশের এমন সম্পদ সুরক্ষার যথাযথ ব্যবস্থা নিশ্চিত করা, যেমন আপন স্বার্থে তেমনি আন্তর্জাতিক নিরিখে। কিন্তু প্রকৃতির আশীর্বাদ হিসেবে বিবেচিত সুন্দরবন সুরক্ষা দূরে থাক উন্নয়নের খাতিরে তথা বিদ্যুৎ তৈরির প্রয়োজন মেটাতে রামপালে কয়লাভিত্তিক বিদ্যুৎকেন্দ্র স্থাপনের যে পরিকল্পনা নেয়া হয় তা নিয়ে দীর্ঘদিন ধরে পরিবেশবাদী সংগঠনগুলো আন্দোলন করে আসছে।\nবছর কয়েক আগের কথা। রামপাল বিদ্যুৎকেন্দ্র স্থাপনের বিরুদ্ধে সারাদেশ উত্তপ্ত হয়ে উঠেছিল। স্লোগান: ‘সুন্দরবন বাঁচাও’। কয়লাভিত্তিক বিদ্যুৎকেন্দ্রের পরিবেশ দূষণ বিপর্যয় নিয়ে বহু লেখালেখি, সভা-সমাবেশ, মানববন্ধন, আন্দোলন, স্থানীয় প্রতিরোধ ইত্যাদি মহাতুলকালাম লক্ষ্য করেছি আমরা। পরিস্থিতি এমন জটিল হয়ে দাঁড়ায় যে আন্তর্জাতিক পরিবেশবাদী মহল এদের পক্ষে দাঁড়ায়। বাংলাদেশের সুধীমহলে তখন প্রধান আলোচ্য বিষয় ছিল কয়লাভিত্তিক বিদ্যুৎকেন্দ্রের নেতিবাচক দিক বিশদ আলোচনা— লেখায়, বক্তৃতায় তার বিপুল প্রকাশ। অনেক উদাহরণ উঠে আসে কয়লাভিত্তিক বিদ্যুৎকেন্দ্রের পার্শ্বপ্রতিক্রিয়া নিয়ে, এর বিপজ্জনক দূষণ প্রকৃতি নিয়ে। ভারত এবং চীন যে নিজ দেশে কয়লা বিদ্যুৎ প্রকল্প কাটছাট করছে এবং নতুন তেমন প্রকল্পের অনুমোদন দিচ্ছে না, বিশেষ করে বনভূমির নিকটবর্তী এলাকায় সেসব উদাহরণ উঠে এসেছে। এ বিষয়ে আমারও ছিল একাধিক নিবন্ধ।\nনান্দনিক প্রতিবাদ, বাস্তব আন্দোলন কোনো কিছুতেই প্রকল্প বাতিল হয়নি। সরকার ও পরিবেশবাদীদের মধ্যে সংঘাত অব্যাহত থেকেছে। এক পর্যায়ে এসে আন্দোলনরত পরিবেশবাদীদের ক্লান্ত তৎপরতায় কিছুমাত্রায় স্থবির হতে দেখা গেছে। ইউনেস্কোর পক্ষ থেকে সুন্দরবন রক্ষায় রামপাল কয়লাবিদ্যুৎ প্রকল্প বাতিলের জন্য সতর্কবাণী উচ্চারিত হয়েছে। তা সত্ত্বেও সরকারকে এ বিষয়ে পিছু হটতে দেখা যায়নি। বরং তাদের বরাবর বক্তব্য— রামপালের প্রস্তাবিত বিদ্যুৎকেন্দ্র সুন্দরবন থেকে ১৪ কিলোমিটার দূরে। কাজেই এ প্রকল্প সুন্দরবনের পরিবেশ দূষিত করবে না। প্রাণী বৈচিত্র, উদ্ভিদ বৈচিত্র সবই অক্ষুন্ন থাকবে ইত্যাদি। এ বিষয়ে বিশদ ব্যাখ্যা ছিল সরকারি প্রতিবেদনে। তবে এটা ঠিক যে, আন্দোলনের প্রভাবে বা ইউনেস্কোর চাপে বা বিশেষ কোনো কারণে রামপাল বিদ্যুৎ প্রকল্পে আকাঙ্ক্ষিত গতি সঞ্চার লক্ষ্য করা যাচ্ছে না। তবু প্রকল্প বাতিল করা হয়নি। এটাই বড় কথা।\nবর্তমান সরকার উন্নয়নে প্রতিশ্রুতিবদ্ধ। এটা তাদের নির্বাচনী ইশতেহারেরও ঘোষণা। রামপাল নিয়ে ঘরে-বাইরে প্রতিবাদের মুখে সরকার যে বিব্রত সেটা তারা এ বিষয়ে মুখ না খুললেও বুঝতে অসুবিধা হয় না। সেজন্যই কি রামপাল প্রকল্পে ধীরগতি? আবার পরিস্থিতি অনুকূলে আনার চেষ্টাতেই কি সরকার দলীয় বহু বিত্তবান সদস্য সুন্দরবনের কাছাকাছি জমি কিনতে শুরু করে—\nযাকে বলে বন কেটে বসত স্থাপনের অভিপ্রায়! সঙ্গে যতসব আধুনিক স্থাপনা। কেন জানি এ বিপজ্জনক পরিস্থিতি নিয়ে যেমন বনবিভাগ, তেমনি পরিবেশ সচেতন সুধী সমাজ প্রতিবাদের ঝড় তোলেনি। নির্বিঘ্নে চলছে বিকিকিনির এসব নীরব তৎপরতা। এগুলোই যে বর্তমানের সুচ ভবিষ্যতে কাল হয়ে দেখা দেবে পরিবেশবাদীরা কেন জানি তা সবার গোচরে আনার চেষ্টা করছেন না। প্রতিবাদের ঢেউ তোলায় জ্বালানি যোগ করছেন না। এখন মনে হয় সেসব ঘটনার নেতিবাচক আলামত প্রকাশ পেতে শুরু করেছে।\nআমার যতদূর মনে পড়ে এসব ভূমি বেচাকেনা ছিল সুন্দরবনের অতীব নিকটেই; কয়েক মাইলের মধ্যে, এমনকি ক্ষেত্র বিশেষ কিছু কিছু জমি ছিল সুন্দরবনের অতি সন্নিকটে, বা বনের ভিতরে। ব্যক্তিগত ওইসব ভূমিই কি এখন সুন্দরবনবিরোধী প্রকল্প স্থাপনে সহায়ক ভূমিকা পালন করতে চলেছে? প্রকল্প তৈরি হতে যাচ্ছে সুন্দরবনের জন্য পরিবেশ বিচারে সংকটাপন্ন এলাকায়।\nউপমাটা রামায়ণের। হয়তো কারো কারো পছন্দ নাও হতে পারে। তবে লাগসই সন্দেহ নেই- ‘একা রামে রক্ষা নেই, সুগ্রীব দোসর’। একদিকে সুন্দরবনের ১৪ কিলোমিটার দূরত্বে বিপজ্জনক রামপাল কয়লাভিত্তিক বিদ্যুৎকেন্দ্র। সম্প্রতি তার সঙ্গে যুক্ত হতে যাচ্ছে একটি তেল বিদ্যুৎ কেন্দ্র। যা সুন্দরবনের তথাকথিত সংরক্ষিত এলাকার সাড়ে চার কিলোমিটারের মধ্যে। রামপাল বিদ্যুৎকেন্দ্র সম্পর্কে আত্মরক্ষামূলক তথ্য দিয়ে সরকারের পক্ষে বারবার বলা হচ্ছিল ‘আমরা সুন্দরবন থেকে ১৪ কিলোমিটার দূরত্বে আছি। বন পরিবেশ নিয়ে আতঙ্কিত হবার কোনো কারণ নেই।’ এখন প্রস্তাবিত তেলভিত্তিক বিদ্যুৎকেন্দ্র নিয়ে তারা কী বলবেন? বলবেন কি, ভয় নেই আমরা ৪ কিলোমিটার দূরত্বে আছি, সুন্দরবনে প্রবেশ করিনি। না, এ প্রকল্প সরকারের নয়।\nএ তেলভিত্তিক বিদ্যুৎ প্রকল্প নির্মাণ করছে ‘পাওয়ার প্যাক মুতিয়ারা’ নামে একটি বেসরকারি কোম্পানি। একটিমাত্র দৈনিকের প্রথম পাতায় মোটা হরফে শিরোনাম: ‘এবার সুন্দরবনের আরও কাছে বিদ্যুৎ প্রকল্প!’ প্রতিবেদকের মতে ‘এখানে বিদ্যুৎকেন্দ্র চালু হলে সুন্দরবন আরও ঝুঁকির মুখে পড়বে বলে মনে করছেন পরিবেশবিদরা।’\nএখন এ বিষয়ে কী বলবেন সরকার? কী বলবেন পরিবেশ অধিদপ্তর? কী বলবেন তেলগ্যাস রক্ষা জাতীয় কমিটি? উল্লিখিত প্রতিবেদনে দেখা যাচ্ছে ১০০ মেগাওয়াটের প্রস্তাবিত এ বিদ্যুৎকেন্দ্র সরকারের অনুমোদন পেয়েছিল ঢাকার অদূরে কেরানীগঞ্জে নির্মাণের জন্য, ২০১২ সালে। ইতোমধ্যে ৭ বছর সময় কেটে গেছে, কিন্তু প্রকল্প নির্মাণে কোনো উদ্যোগ নেওয়া হয়নি।\nএতদিন পর হঠাৎ তাদের এমন দুর্মতি কেন হলো প্রকল্পটি সুন্দরবনের অতি নিকটে স্থানান্তরে? আর বাংলাদেশে তো এসব ক্ষেত্রে প্রায়ই দেখা যায় সর্ষের মধ্যে ভূতের অস্তিত্ব। তা না হলে তারা নিয়ম বহির্ভূতভাবে সুন্দরবনের অতি সন্নিকটে মোংলা অর্থনৈতিক অঞ্চলে প্রকল্পটি স্থাপনের জন্য স্থানীয় বিদ্যুৎ উন্নয়ন বোর্ডের ‘প্রাথমিক সম্মতি’ পেয়ে যায় কীভাবে? এ বিষয়ে বিদ্যুৎ মন্ত্রণালয়ের বক্তব্য হচ্ছে— সুন্দরবনে এ প্রকল্প কোনো বিরূপ প্রতিক্রিয়া সৃষ্টি করবে কিনা তা আমরা খতিয়ে দেখব।\nভালো কথা, দেখুন এবং এ বিষয়ে প্রকৃত বিশেষজ্ঞদের পরামর্শ নিয়ে তবেই ছাড়পত্র দানের সিদ্ধান্ত নিন। বিদ্যুৎ আমাদের প্রয়োজন তাই বলে তা সুন্দরবন ধ্বংসের বিনিময়ে নয়।\nতবে আমাদের মূল প্রশ্নটা থেকেই যাচ্ছে, ঘুরে ফিরে বিদ্যুৎ প্রকল্প স্থাপনে সুন্দরবন কেন? সুন্দরবন ছাড়া কি সারা বাংলাদেশে আর কোনো নিরাপদ এলাকা নেই। প্রথম নির্ধারিত স্থানে কেরানীগঞ্জের কি অপরাধ? আর কেনই বা কেরানীগঞ্জে থেকে অন্য কোথাও না গিয়ে সোজা সুন্দরবনে? এ প্রশ্নগুলোর যুক্তিসঙ্গত নিষ্পত্তি দরকার।\nএ বিষয়ে তেল গ্যাস জাতীয় কমিটির পক্ষ থেকে সরকারের উদ্দেশ্যে আহ্বান জানানো হয়েছে: ‘বিদ্যুৎ প্রকল্প বাতিল করে সুন্দরবন রক্ষা করুন।’ তাদের মতে সরকারের এ ধরনের নৈরাজ্যিক আচরণে ‘সুন্দরবন তার বিশ্ব ঐতিহ্যের মর্যাদা হারাতে বসেছে।’ তাই সুন্দরবনের কাছে কোনো বিদ্যুৎ প্রকল্প, ক্ষতিকর প্রকল্প স্থাপন থেকে দূরে থাকার আহ্বান সংশ্লিষ্ট সবার উদ্দেশ্যে।\nআমরাও বলি, এ প্রকল্প বাতিলের পক্ষে পরিবেশবাদী সংগঠনগুলো প্রতিবাদে সোচ্চার হোন। এ সম্পর্কে ২৩ জুন একটি দৈনিকের সম্পাদকীয়তে সুন্দরবনের এত কাছে এ বিদ্যুৎ প্রকল্প স্থাপনের বিপক্ষে মত প্রকাশ করা হয়েছে। বলা হয়েছে: ‘আমরা মনে করি, অবিলম্বে বিদ্যুৎ কেন্দ্রটির ছাড়পত্র বাতিল করা উচিত। সুন্দরবনকে এভাবে আমরা ঝুঁকির মুখে ঠেলে দিতে পারি না। একইসঙ্গে ওই অঞ্চলে যেসব শিল্প কারখানা গড়ে তোলার অনুমোদন দেওয়া হয়েছে, সেগুলোও পর্যালোচনা করতে হবে।’\nআসলে নীতি ও বাস্তবতার তুলনামূলক পর্যালোচনা ছাড়া কোনো প্রকল্পকেই অনুমোদন দেয়া যুক্তিসঙ্গত নয়। সরকারকে এ সত্যটি মনে রাখতে হবে। জাতীয় স্বার্থ, পরিবেশ সংরক্ষণ সর্বাগ্রে বিবেচ্য বিষয়। অন্য কোনো স্বার্থ সেখানে স্থান পেতে পারে না।\nরাইজিংবিডি/ঢাকা/১৫ জুলাই ২০১৯/তারা\nএ কোন নৈরাজ্যিক বাংলাদেশি সমাজ?\nসাম্প্রদায়িক সম্প্রীতি প্রশ্নবিদ্ধ হয়ে উঠছে || আহমদ রফিক\nবহুমাত্রিক সৃষ্টিশীলতায় অনন্য নজরুল॥ আহমদ রফিক


অজানা অ্যামিশ'দের গ্রামে - RED TIMES\nঅজানা অ্যামিশ’দের গ্রামে\nপ্রকাশিত: ৮:৩৫ অপরাহ্ণ, নভেম্বর ২৫, ২০১৭\nসময়টা ছিলো জুন মাসের প্রথম সপ্তাহ – ঢাকা থেকে আমেরিকা বেড়াতে যাবো গরমের ছুটিতে বাচ্চাদের নিয়ে । উদ্দেশ্য দেশ দেখা এবং সেই সাথে বাচ্চাদের মামাবাড়ী বেড়ানো । ফ্লাইট হচ্ছে ঢাকা থেকে ‘কাতার’ হয়ে শিকাগো , তারপরের অংশে শিকাগো থেকে এমেরিকান এয়ারওয়েজে করে সেইন্ট লুইস এয়ারপোর্টে নেমে গাড়ীতে চড়ে ছোটভাইদের বাড়ী পৌঁছানো । আমেরিকা ভ্রমণের বেলায় এটা আমার দ্বিতীয় যাত্রা । প্রথমবার আমিরাত এয়ারোয়েজ এ- ‘দুবাই’ হয়ে ‘ডালাসে’ গিয়েছিলাম এবং এতো খারাপ অভিজ্ঞতা এর আগে ছিলোনা । এবার অভিজ্ঞতার ঝুলিতে কিছু ঘোর গেঁয়ো বাঙ্গালিপনা দেখে অবাকও হয়েছি লজ্জাও পেয়েছি যথারীতি গোপনে । কারণ বলছি পর্যায়ক্রমে – প্লেন ‘টেক অফ ‘ করে – হযরত শাহ্ জালাল এয়ারপোর্ট ছেড়ে বেশ কিছুদূর চলে যাচ্ছে , তবুও অনেকেই মোবাইলে কথা বলেই চলেছেন । এয়ার হোস্টেজ যথারীতি সীট -বেল্ট বাঁধতে বলার জন্য সবিনয় অনুরোধ করেই যাচ্ছে লাউড স্পীকারে্র মাইক্রোফোনে , তাতেও কাজ হচ্ছে না । অতি উৎসাহে বাঙ্গালী বিদেশগামী মানুষেরা দাঁড়িয়ে নিজের সাথে এর ওর ছবি তুলেই যাচ্ছে । কেউ দাঁড়িয়ে উৎসুক হয়ে উচ্চস্বরে চেঁচিয়ে প্রতিবেশী বন্ধুর খোঁজ নিচ্ছে , ‘ মকবুইল্লারে তুই কই বইছোত’ ? এয়ারহোস্টেজ ভাবলেন , হয়ত বিদেশী ভাষা এই বঙ্গভাষীরা বুঝতে পারছেনা , এই ভেবে মহান বিদেশিনী – খাঁটি বাংলায় ভাঁজ করা কন্ঠে – ঘোষণা দিয়েই চললেন ‘ ডইয়া কড়ে বশে পড়ুন – ‘দইয়া কড়ে ‘ ! নাহ ! নির্মম জাতীর কোন ‘দয়া’ প্রদর্শন আপাতত করছেনা । মনে মনে হতাশ হই ,কিন্তু কে শোনে কার কথা ? কোনোই পাত্তা নাই,! পরে পাশের ভদ্র লোকের কড়া খাঁটি বাংলার অনুরোধে অগত্যা রফা হয় ।\n‘কাতার’ এয়ারপোর্টে নেমে হুড়মুড় করে ছুটছে তারা নিজ দেশের ও জাতির মুখ উজ্জ্বল করতে । শিকাগো থেকে আমাদের ফ্লাইট ঘন্টা দুয়েক পরে ‘কানেক্টিং’ হবে , এই ফাঁকে বাচ্চাদের খাইয়ে নিচ্ছি মেগডোনালসের চট জলদী রেডী খাবার । আশেপাশে চোখ রাখতে সেই বাঙ্গালীপনার দৌরাত্ত এখানেও চোখে পড়লো । ঢাকা থেকে ‘হাজীর বিরিয়ানী ‘ কিনে নিয়ে এসে আত্মীয় স্বজন মিলে এয়ারপোর্টেই সিটে পা’ তুলে বসে খাচ্ছে । এদিক সেদিক পলিথিন খাবারের বাক্স , বিরানির বিশেষ ঘ্রাণ ছড়িয়ে ছিটিয়ে ছড়িয়ে একাকার । ঢাকা থেকে তাঁরা আত্মীয়দের জন্য বিশাল মন নিয়ে বিরানির স্বাদ চাখাচ্ছেন , বাড়ী নিতে নিতে নষ্ট হবার ভয়েই সেখানে বসেই স্বাদ আহরণ চলছে ।\nলাইন ধরে ওয়াশ রুমে যাচ্ছে , সেখানে গিয়ে যন্ততন্ত টিস্যু ব্যবহৃত ছড়িয়ে ছিটিয়ে ফেলছে । পানির হ্যান্ড শাওয়ার অপব্যবহার করে পুরো ‘লবি’ পানিতে থই থই করে ফেলেছে তারা ।\nনিজের উপর যেন ক্যা্মন একটা দায় এসে পড়ে অজান্তেই। মনে কষ্ট নিয়ে আমি বাঙ্গালী সরে পড়ি লজ্জায় নিরাপদ দূরত্বে ।\nসখের শিকাগো’তে অবতরণ\n‘শিকাগো’ এয়ারপোর্টে অবতরণ করি বাচ্চাদের সাথে নিয়ে । বেল্টে’ মালপত্র নিতে গিয়ে দেখি সেখানেও বিরাট কাহিনী । বিমানে চলাচলের নিয়মনীতিতে খাবার পরিবহণের বেলায় কিছু বাঁধা ধরা নিষেধ থাকে । বাঙ্গালী এ নিয়মকেও ডিঙ্গিয়ে যায় । চট্টগ্রামের এক ভদ্রলোক শুটকির পোটলা নিয়ে রওনা করেছেন এমেরিকায় । ‘চেক ‘ করার সময়ে ব্যাগ তল্লাসী চললো , তাতে শুঁকে শুঁটকীর সন্ধান পেয়ে গেছে বিজ্ঞ সায়মেয়’ । ততোক্ষণে তারস্বরে ব্যাগের চারপাশে লাফাচ্ছেন কুকুর ডিটেকটিভ , স্বজাতিয় আব্দার টেকেনা তার কাছে কোনমতেই । পোটলা খুলে তল্লাসি চলছে – কৌতূহলি হয়ে উঁকি দিয়ে তাকিয়ে দেখি , মহান শুঁকটির পলিথিন ছিঁড়ে বেরিয়ে এসেছে উৎকট গন্ধে ভরা লইট্টা আর রূপচাঁদার শুকনো মমি দেহ । এদিকে এয়ারপোর্টের এই অঞ্চল পুরোটাই দম বন্ধ গন্ধে তীব্র হয়ে উঠছে ক্রমাগত । ততক্ষণে আমার লাগেজ চলে এসেছে ট্রলিতে , সেগুলো টেনে টুনে তুলে নিয়ে গেটের দিকে যাচ্ছি, উল্লেখ্য যে , আমার ব্যাগের ভিতরেও দেশী ঘানিভাঙ্গা সরিষার তেল , ঘাওয়া ঘি , কুরবানির কালো গোশভুনা , মলা মাছের শুটকিও ছিলো , কিন্তু কপালের জোরে আর আমার হাজবেন্ড মহাশয়ের পরিপক্ক হাতে মজবুত প্যাকিয়ের ফাঁক গলে সেসবের সুগন্ধের জানানি দিতে পারেনি খাবারেরা , এ পর্যায়ে কুকুর ডিটেক্টিভও ফেইল মারে মনেহয় । আরেকটা কারণ আমার ব্যাগ যখন বেল্টে আসছে , শিকাগো এয়ারপোর্টের অফিসাররা ব্যস্ত ছিলো ওই চিটাগনিয়া’ শুঁটকির গন্ধ বন্ধকরার জন্য বেতিব্যস্ত হয়ে উঠেছিলো কাজেই আমার প্রতি এতো মনোনিবেশও করতে পারেন নাই তাঁরা ।\nছোটভাই ফোনে জানায় কত নাম্বার গেটে সে অবস্থান করছে আমাদের জন্য । ওর গলা শুনতেই যাত্রার এই অসহযোগীয় অভিজ্ঞতাও গা’ সয়ে যায় । আমিও তো ‘বাঙ্গালিই ! যারা কিনা প্রায় সর্বংসহা গোছের বলে আমি মনেকরি ।\nছোটভাইদের বাড়ী মিজোরী বলোইনের টিমকা রোড এ যেয়ে উঠি ।\nপরের যাত্রা – এমেরিকার বিভিন্ন স্টেটস’ ঘুরে দেখার শখ ।\nএ কারণেই ভ্রাতা পত্নি ও ভাতিজি সব যার যার কর্মক্ষেত্র থেকে পাক্কা ১০ দিন করে ছুটি মঞ্জুর করিয়ে রেখেছে ভ্রমণের তারিখ নির্ধারণ করে ।\nযাত্রার লক্ষ্য বাই রোডে’ বিভিন্ন শহর দেখতে দেখতে যাত্রা বিরতি করে করে মিজোরী , সেন্ট লুইস থেকে ফ্লোরিডার বীচ পর্যন্ত জীপ’ এ যাবো তারপরের যাত্রা এমেরিকান ক্রুজে করে সমুদ্র মোহনা ও বন্দরগুলো ঘুরে দেখে মেক্সিকো পর্যন্ত পৌঁছানো ।\nমিজরী থেকে ফ্লোরিডা মিয়ামি বীচ ১ , ৩৫০ মাইল দূরত্ব সড়ক পথে পাড়ি দিলে পাক্কা একদিনের পথ , ভেঙ্গে ভেঙ্গে জিরিয়ে সুস্থে গেলে দুই দিন কেটে যায় । ‘বলোইন’ থেকে ফ্রাঙ্কলিন কাউন্টি দিয়ে টেনেসি হয়ে আটলান্টা – জর্জিয়া -অর্লান্ডো পার হলে পৌঁছানো যাবে মিয়ামি বীচে ।\nপূর্ব পরিকল্পনা অনুসারে কথা ছিলো , কার্নিভ্যাল এক্সটেসি ক্রুজের ভ্রমণ সেরে ফিরতি পথে যেতে যেতে আমেরিকার বিভিন্ন শহর এবং গ্রামগুলো ঘুরে ঘুরে দেখে যাবো ফ্লোরিডা থেকে সেন্ট লুইস যাবার দিকে । আমার আবার বড় শখ , গাছ গাছালি ঘেরা মাঠ ঘাট – বন বনানীর প্রাকৃতিক দৃশ্য আর ওদের প্রাণ প্রাচুর্য দেখা । একটু অচেনা রাস্তা কিংবা গাছের নীচে দাঁড়িয়ে বসে জিড়োনো , সেখানের নতুন অঞ্চল সম্পর্কে কছুটা হলেও জানাজানি হয়ে নেবার ইচ্ছেতেই এমন থেমে থেমে আমাদের যাত্রা হবে ।\nযথারীতি সেইমতো – আমার ছোট ভাই এবং তাঁর সহধর্মিণী এ কথা রক্ষার্থেই মায়ামি বীচের গাড়ী পার্কিং এ জীপখানি রেখে উঠে যাই ক্রুজে ।\nক্রুজের ভাসমান ভ্রমণ\nকার্নিভ্যালের এক্সট্যাসি – এক ফ্যান্টাসি সমুদ্রজাহাজ\nকার্নিভ্যালের এক্সট্যাসি ক্রুজ কার্নিভ্যালের ফ্যান্টাসিপূর্ণ জাহাজ । প্রায় 70,000 টন ওজনে তৈরি । বিভিন্ন বিনোদনমূলক ফ্যান্টাসি শ্রেণীর জাহাজ । প্রশস্ত বৈশিষ্টের ১৮৫ বর্গ ফুট মানের কেবিন । ২০৫০ জন যাত্রী পরিবহণে সক্ষম । প্রায় ১৪ তলা বিশিষ্ট একটা ছোট্ট শহরের মতো । যেখানে ৯ তলা পর্যন্ত ক্যাবিন , তার উপরে খাবার জায়গা , ২৪ ঘন্টায় সেখানে রান্না হচ্ছে বিভিন্ন দেশের রেসিপিতে তৈরি চমৎকার স্বাদের সেসব খাবার ।\nডাইনিং অপশন দুটি বেশবড় এবং মার্জিত । প্রধান ডাইনিং এ – ব্রেকফাস্ট, লাঞ্চ, ডিনার সাজানো ভোজন কক্ষ । কাছাকাছি রেস্টুরেন্ট বুফে তে, ২৪ -ঘন্টা পিজা, সেইসাথে ২৪ ঘন্টা রুম সার্ভিস এছাড়াও কোন চার্জ প্রদান করাও যায় । একটি ‘সুশিবার’ সাধারণত সেখানে পাওয়া যায় ৫-৮ টা পর্যন্ত প্রতিটি সন্ধ্যায় । তবে সময়ের হেরফেরে পরিবর্তিতও হতে পারে ।\nকার্নিভ্যালের এক্সট্যাসি জাহাজের উপরে জলক্রীড়া কার্যক্রমে দুই পুল, ছয় গরম- টাবের এবং তিন পানির স্লাইড করা সুইমিংপুল । শুধুমাত্র প্রাপ্তবয়স্কদের জন্য ডেক বেশ রকমের শিথিল । সমুদ্র দেখার জন্য দারুন খোলা জায়গা ডকের চারিদিকে । শুল্কমুক্ত শপিং, অন্য সব রকম বিনোদনের কার্যক্রম এবং যোগাযোগের বাইরের সাথে সংযুক্ত থাকার জন্য দিন জুড়ে আছে ইন্টারনেট ক্যাফে। তা ছাড়াও ওয়াই ফাই ‘- জাহাজের সর্বত্রই পাওয়া যায় ।\nস্পা’ এবং ফিটনেসের পূর্ণ সেবা । থেরাপির জীম’ চিকিত্সার বাঁশ ম্যাসেজ, যেখানে বিভিন্ন আকারের উষ্ণ বাঁশের কান্ড অপরিহার্য তেল জবজবে করে পাকানো যা কিনা ম্যাসেজে ব্যবহার করা হয় । আউটডোর খেলাধুলা জগিং ট্র্যাক – সম্পূর্ণরূপে সজ্জিত জিম’ যে ওজন মাপার এবং হৃৎপিণ্ডসংক্রান্ত চেক আপের সরঞ্জাম সাজানো , সেইসাথে ফিটনেসের ক্লাসও নেয়া হয় ।\nরাতের বিনোদন – নিশি বার , প্রায়ই ব্লুজ জ্যাজ , নাচ থেকে সবকিছু – লাইভ সঙ্গীত সমন্বিত লাউঞ্জ পরিপূর্ণ । সেকেলে পিয়ানো বার এবং ডিস্কো’ যেখানে ভোররাত পর্যন্ত নাচ গান চলে । থিয়েটারের নামকরা গায়ক গায়িকার গান ব্রডকাস্ট স্টাইলে উপস্থাপন করে প্রতিকক্ষে । একটি বড় ক্যাসিনো গেম এই সমুদ্র জাহাজে রয়েছে ।\nবাচ্চাদের ক্যাম্প কার্নিভ্যালের প্রখ্যাত ‘কিডপ্রোগ্রাম’ । সকাল থেকে সন্ধ্যার মধ্যে খেলার কার্যক্রম হিসেবে চলচ্চিত্র এবং পিজা পার্টিতে দলগুলো মেতে থাকে । ২-১১ বছর বাচ্চাদের রাখে নিরাপদ পরিবেশে । তের’ ব অন্য বাচ্চাদের ভিডিও গেম টুর্নামেন্ট, দল ও অন্যান্য কার্যক্রম জন্য তাদের নিজের বয়স পূরণের জন্য ফর্ম প্রদান করে অভিভাবকের সম্মতিক্রমে । আমার ছোটছেলের জন্মদিন ছিলো সে সময়ে , যথারীতি জাহাজের ডিনার পর্বের পূর্বে লাইডস্পীকারে ঘোষণা দেয়া হলো , সাথে সুদৃশ্য সাজানো কেক’ নিয়ে এলো বিশেষ জন্মদিনের ড্রেসপরা ওয়েটারেরা । নেচে গেয়ে তাঁরা জন্মদিনের অভিনন্দন জানালো । প্রিন্টকরা বার্থডে কার্ড উপহার দিলো । আমরা সব্বাই এমন কি ডাইনিং হলের সব আরোহীরাও উৎফুল্ল হয়ে উঠলাম । ১৩ তলায় যাত্রীদের বিনোদনে যোগ হয়েছে ডেকের উপর একটি মিনি গলফ কোর্স মজা করার জন্য যোগ করা হয়েছে ।\nমেক্সিকোর মায়া সভ্যতা দর্শনের উদ্দেশ্যে যাত্রা\nবিভিন্ন উপকূল ঘুরে ক্রুজটি কজুমেল মেক্সিকো পোর্ট এ নোঙ্গর করে ।\nযাত্রা শুরু হয় জাহাজ থেকে নেমে মেসোআমেরিকান প্রাক কলম্বীয় শহর টিয়োটিহকান’ প্রাচীন সভ্যতার নমুনা স্বরূপ ধ্বংসাবশেষ , পিরামিড , ভগ্নাংশ ও ওদের ঘর দোর দেখতে যাওয়া ।\nটিয়োটিহকানে মায়া সভ্যতার বিশাল চিহ্ন – পিরামিড , গুহা , কূপ ইত্যাদি দেখতে মনস্থির করে গেলাম ক্রুজ জাহাজ থেকে নেমে গাড়ীতে করে । মেক্সিকোর প্রদেশের দক্ষিণে চাপাস, তাবাস্কো এবং ইয়ুকাটান উপদ্বীপের কুইন্টানা রোওকাম্পেছ । ইয়ুকাটান জুড়ে প্রসারিত করেছিল উত্তরাঞ্চলীয় মধ্য আমেরিকার অঞ্চল । যা বর্তমানে গুয়াতেমালা, বেলিজ, এল সালভাডোর এবং পশ্চিমী হন্ডুরাস জুড়ে মায়া সভ্যতা প্রসারিত করেছিল বলে মনে করা হয়ে থাকে । টিয়োটিহকান’ বৃহত্তর মেক্সিকো সিটিতে অবস্থিত , এটা ইউনেস্কো ওয়ার্ল্ড হেরিটেজ সাইট । অফিসিয়াল নাম প্রি-হিস্পানিক টিয়োটিহকান শহর ।লাতিন আমেরিকা ও ক্যারিবিয়ান অঞ্চলে এই প্রাচীন শহর ।\nআমরা যেয়ে পৌঁছুলাম তখন মাঝ দুপুর প্রচন্ড গরম ৫১ বা ৫২ ডিগ্রী ফারেনহাইট । পিপাসায় ডাব কিনে খাই এবং নরম নারকেলের সাথে সরিষার কাসন্দ জাতীয় পেস্ট , লবন মরিচমাখানো খাবার , সেটার নিজস্ব এক স্বাদে জিভে অনন্য স্বাদ এনে দিয়েছিলো । পরের বার এবার কিনতে চাইলে সে আর উপরি দাম গ্রহণ করেনি । বোঝা গেলো মেক্সিকানরা শুধুই বান্ডিত’ নয় , অতিথিপরায়ণও বটে । পিরামিডের হাল হাকিকাত জানার জন্য একজন মেক্সিকান নেটিভ ড্রেসপরা , বল্লমধারী লোককে গাইড করে আমাদের সাথে নিই । তাঁর নাকে মুখেও প্রাচীন গোত্রীয় লোকদের মতো করে সাদা কালো দাগে সাংকেতিক পদবী আঁকা । অতিরিক্ত একটা বল্লম আমার হাতেও দিয়েছিলো ছবি তুলবার সময়ে বিশেষ কায়দায় ।\nসে জানালো এখানের নামী দামী সব লোক কাহিনী , রাজা রানী গল্পের আদলে ভাঙা ভাঙা ইংরেজিতে শুনিয়ে যাচ্ছিলো । জিজ্ঞাসা করলো কোন পিরামিডে আগে যাবো ।\nসূর্যের পিরামিড আছে পাশাপাশি আছে চাঁদেরও পিরামিড ।\nএকটি প্রাচীন মেসোআমেরিকান মেক্সিকো উপত্যকার একটি উপ-উপত্যকায় অবস্থিত এই ভগ্ন শহর, মেক্সিকো থেকে ৪০ কিলোমিটার মতো দূরত্ব ছিল আধুনিক দিনের মেক্সিকো সিটি উত্তরপূর্বে । আজ সবচেয়ে স্থাপত্যের দিক দিয়ে গুরুত্বপূর্ণ মেসোআমেরিকান প্রাক কলম্বীয় আমেরিকায় নির্মিত এসব পিরামিড । সম্ভবত প্রথম সহস্রাব্দের খ্রিস্টাব্দের প্রথমার্ধেই- টিয়োটিহকান প্রাক কলম্বীয় আমেরিকা বৃহত্তম শহর ছিল । টিয়োটিহকান একটি রাষ্ট্র সাম্রাজ্যের কেন্দ্র ছিল । প্রায় ২৫০ খ্রিস্টাব্দ পর্যন্ত ১০০ খৃস্টপূর্বাব্দে স্থাপন করা হয়েছে বলে মনে করা হয়। নির্মাণ অধীনে ক্রমাগত প্রধান মিনার ৭ এবং ৮ শতাব্দীর মধ্যবর্তী সময়ে একদা পর্যন্ত চলেছিল হয়তো, কিন্তু তার প্রধান মিনার আর সমাপ্ত করা হয়নি ।\nএছাড়া পিরামিডের ইতিহাস থেকে টিয়োটিহকান তার জটিল, যৌথ বা যৌগ পরিবার নিয়ে আবাসিক অবস্থান নিয়ে ছিলো । বিশেষজ্ঞরা এও মনে করেন যে টিয়োটিহকান একটি বহুজাতিক রাষ্ট্র ছিল । যেমন এখানে মায়া , নাহুয়া , ওটোমি ও তোটোনাক জাতিগোষ্ঠীর সন্ধান মেলে ।\nশহর এবং প্রত্নতাত্ত্বিক কি এখন মেক্সিকো অঙ্গরাজ্যের সান জুয়ান টিয়োটিহকান পৌরসভা এলাকা, প্রায় ২৫ মাইল মেক্সিকো সিটি উত্তরপূর্বে অবস্থিত. সাইটের মোট পৃষ্ঠ এলাকা জুড়ে অবস্থিত । ১৯৪৭ সালে এটিকে ইউনেস্কো বিশ্ব একটি ঐতিহ্যবাহী স্থান মনোনীত করে । মেক্সিকোতে সর্বাধিক দেখা প্রত্নতাত্ত্বিক সাইটও বটে ।\nশহরের মূল নাম অজানা হলেও মায়া অঞ্চল থেকে চিত্রলিপিতে গ্রন্থে দেখা যায় যে, ক্লাসিক যুগের মায়া সভ্যতায় অন্যান্য পোস্টধ্রুপদী সেন্ট্রাল মেক্সিকোর জনবসতিপূর্ণ শহর ছিলো টিয়োটিহকান । এর আদি ইতিহাস বেশ রহস্যময়, এবং তার প্রতিষ্ঠাতা উৎপত্তি অনিশ্চিত ।\nটিয়োটিহকান মধ্যে বসবাসকারী মানুষের অন্তত কিছু জাপোটেক, মিক্সটেক আর মায়া জনগণ সহ যেসব অঞ্চলে Teotihuacano সভ্যতা দ্বারা প্রভাবিত, থেকে অভিবাসিত হয়. টিয়োটিহকান বিল্ডার মেক্সিকো বেসিনের জলা ভূমিতে থেকে তারা উচ্চতর নির্মান কৌশল , কৃষি উৎপাদনশীলতা চাষের পদ্ধতি নৌকো দিয়ে শহরে খামার থেকে খাদ্য পরিবহন এসব কিছুই এই বৃহত্তম পিরামিড, সূর্যের পিরামিড এলাকা ঘিরেই সম্পন্ন হয়েছে । এঁদের একটি একটি শক্তিশালী সংস্কৃতি ছিলো ‘মায়া সভ্যতা’ ঘাঁটলে তা পরিস্কার বোঝা যায় । বিভিন্ন এলাকার সংস্কৃতি ও কৃষ্টিতে সমৃদ্ধ ছিলো তারা এককালে । টিয়োটিহকান এবং মায়া অঞ্চলের কেন্দ্র মধ্যে রাজনৈতিক ও সাংস্কৃতিক মিথস্ক্রিয়ার প্রকৃতি একটি দীর্ঘকালস্থায়ী গুরুত্বপূর্ণ এলাকায় পরিণত হয়েছিলো থেকে শত শত বছর ধরে ।\nযুদ্ধবাজদের আধিপত্য ছিল এখানে । অন্যের ‘বিদেশী’ বৈশিষ্ট্যগুলো গ্রহণ , একটি নির্বাচনী সচেতনতা এবং দ্বি-মুখী সাংস্কৃতিক আশ্লেষ অংশ ছিল এই এলাকা । তাঁদের সংস্কৃতিতে নতুন আবিষ্কারের পরামর্শ দিয়েছিলো টিয়োটিহকানের অধিবাসীরা । যেমন টলটেক , এজটেক এবং পরবর্তীকালে বিভিন্ন সাম্রাজ্য থেকে অন্যান্য কেন্দ্রের সঙ্গে যোগাযোগ ও কথাবার্তাতেও অনেক মিল পাওয়া যায় । এ থেকে বিশ্বাস করা যায় যে , টিয়োটিহকান উপর প্রাকধ্রুপদী এবং মায়ান বা মায়া সভ্যতার একটি উল্লেখযোগ্য প্রভাব ছিল অধিকাংশ মায়ার কেন্দ্রগুলোর এসব অঞ্চলে ।\nসূর্যের পিরামিড থেকে চাঁদের পিরামিড দেখে বোঝা যায় – Teotihucan স্থাপত্যের স্থাপত্য শৈলী মার্বেল ও গ্রানাইট ব্যবহার । স্বর্ণ ও মেয়েমানুষদের বিভিন্ন প্রসাধন , মৃৎশিল্পী, গহনা ও কারিগরদের শিল্প , মূর্তিতত্ত্বে র দক্ষতা টিপিক্যাল প্রারম্ভিক ক্লাসিক মেসোআমেরিকান ব্যবহার মনে করিয়ে দেয় । অপ্রতিদ্বন্দ্বী চিত্রশিল্পীদের কারুকার্য চিত্রলিপিতে শিলালিপিতে রেনেসাঁ ফ্লোরেন্স, ইতালিয় চিত্রশিল্পীদের সঙ্গে তুলনা করা যায় ।\nকিন্তু কি ভাবে এই এতো সমৃদ্ধ এতো আধুনিক মনোভাবাপন্ন জনপদ অঞ্চলে ধ্বংস বয়ে এলো ? ভাবতে ও জজ্ঞাসা করতে থাকি ।\nযে গল্প পুনরাবৃত্তি চলে আসে তা হলো –\n৬ ষ্ঠ শতকের প্রায় প্রারম্ভে টিয়োটিহকানে অন্যান্য অংশ, বিশেষ করে মায়া অঞ্চলে পতন নেমে আসে । ১০০ খ্রিস্টাব্দের কাছাকাছি, মায়া শহরগুলোর একটি ব্যাপক পতন ও পরিত্যক্ত অবস্থা ঘটে যায় , যাকে প্রাকধ্রুপদী পতন বলা হয়। তাতে অভ্যন্তরীণ অস্থিরতা এবং কিছু জলবায়ু পরিবর্তনের সমর্থন মেলে । সুদীর্ঘ খরা , অপুষ্টির প্রমাণ পাওয়া যায় মিউজিয়ামের বাচ্চাদের কঙ্কালে । পরিবেশগত অবনতি মায়া অঞ্চলের জলবায়ু অনেক ভাবে পরিবর্তিত হয়েছে। নিচু-অবস্থান এলাকা হওয়ার ফলে মরুভূমির যাত্রীরা নিয়মিত প্রবল হারিকেন ঝড় এবং গ্রীষ্মমণ্ডলীয় ঝড়ের সম্মুখীন হয়েছে। আভ্যন্তরীণ যুদ্ধবিগ্রহে একদা পুরো শহর পুড়িয়ে ফেলা হয় । অভ্যন্তরীণ অস্থিরতা , বিদ্রোহ্, শাসক শ্রেণীর আক্রমণ ইত্যাদি তথ্য প্রত্নতাত্ত্বিক ধ্বংসাবশেষ গবেষনায় খুঁজে পাওয়া যায় । মেক্সিকোর প্রদেশের দক্ষিণে চাপাস, তাবাস্কো এবং ইয়ুকাটান উপদ্বীপের কুইন্টানা রোওকাম্পেছ, এবং ইয়ুকাটান জুড়ে মায়া সভ্যতার ভৌগোলিক সীমা মায়া অঞ্চল হিসেবে পরিচিত । যা কিনা উত্তরাঞ্চলীয় আমেরিকার অঞ্চল – বর্তমানে গুয়াতেমালা, বেলিজ, এল সালভাডোর এবং পশ্চিমী হন্ডুরাস জুড়ে মায়া সভ্যতাকে প্রসারিত করেছিল।\nএ ভগ্ন শহরের বিভিন্ন ঘুরে ঘুরে দেখার মাঝে দুপুর গড়িয়ে এলো । প্রাচীন সভ্যতা দেখতে ও বুঝতে – সেই সাথে এও বুঝতে পারলাম আমরা সবাই বেশ ক্ষুধার্ত । আশে পাশে তেমন বড় খাবারের দোকান নেই , ছোট ছোট আঞ্চলিক খাবারের দোকান , তাতে মেক্সিকান ঝাল খাবার , এমনকি ঘোড়ার লাল টুকটুকে মাংসের বার্গার সাজানো । অবশেষে সাথে বয়ে নেয়া খাবার আর মেক্সিকান ছোট ছোট মোরগ ফ্রাই , ফিস ফ্রাই খেয়ে হয়রাণ হয়ে পড়ে সবাই । কেউ আর ফের ভাঙ্গা নিদর্শন দেখতে যেতে নারাজ , গরমে নাজেহালও বটে । আমি একফাঁকে ঘামে চুপচুপ হয়ে যাওয়া কামিজ বদলে মেক্সিকান হ্যান্ডলুমের দোকান থেকে সাদা ছাপমারা টিশার্ট কিনে পরে নিই । সেই টিশার্টে ছাপমারা যে ছবি ও কথা লেখা ছিলো , তা পড়ে নিয়ে – ভাতিজী ও সাথে ছেলে মেয়েরা হেসে কুটিপাটি হলো । থাক নাইবা বললাম সে গল্প । সবাই জানালো এবার আর নয় অন্যকোন দিন অন্যকোন সময়ে আবার পিরামিড দেখতে আসা যাবে । এই ডিসিশান নিয়ে জাহাজমুখো হই দলবেঁধে টুরিস্ট গাড়ীতে চেপে ।\nজাহাজের পাঁচ দিনের বাদশাহী ভ্রমণ সেরে ফিরতি পথে সেন্ট লুইস\nগাড়ীতে উঠি আমরা ৬ জন ( আমি ,আমার পুত্র ,কন্যা , ভাইয়ের কন্যা ,স্ত্রী ও সে নিজে) ।\nরওনার প্রাক্কালে ফ্লোরিডায় অবস্থানরত বন্ধু ‘ নওশাদ চৌধুরী ‘ ও তাঁর স্ত্রীর আন্তরিক আতিথেয়তা গ্রহন করি । উল্লেখ করার মতো যে , এই বন্ধুটি আমার ফেসবুকিয় বন্ধু । কিন্তু তাঁর আন্তরিকতা ও আতিথিয়তা পরম পরিচিতকেও হার মানায় । যেমন ফ্লোরিডাতে নাম্বার পর থেকেই তাঁদের অতিথি হবার জন্য পিড়াপীড়ি শুরু করে দেয় । ভাবীও একটু পর পর আমরা কতদুর পৌছুলাম তার খোঁজ খবর নিতে থাকেন । অবশেষে তাঁদের বাড়ী উপস্থিত হয়ে দুপুরে বেশ স্বাদের খাবার সেরে মহা মাস্তিতে গাড়ীতে চড়ি দিগবিজয়ীর দল ।\nযেতে যেতে পথে ‘এলাবামার’ একাংশ হয়ে পাহাড় ঘেরা সবুজ বনানী ঘেঁষে খন্ড খন্ড মেঘের শীতল ঘোরাঘুরি চোখে দেখতে দেখতে যাই । অদ্ভুত সুন্দর মেঘময় বিকেল , এমন বিকেলে মেঘেরা মনেহয় নেমে এসেছে সবুজ প্রান্তরের মতো নিপাট বনের উপর । অপূর্ব বৃষ্টি ধোয়া সবুজের মাথায় হাত বুলানোর মতো ভঙ্গিতে বনের গাছেদের উপর থোকা থোকা হয়ে নেমে আসছে । মনেহচ্ছে একটু উঁচুতে উঠে গেলেই হাতদিয়ে ওসব মেঘেদের ছোঁয়া যাবে । এসব দেখতে দেখতে দুইপাশে ঘন বনের মাঝখান দিয়ে টেনেসির দিকে রওনা করি গন্তব্য মুখো ।\nএর ভিতরেই ফোন আসে । আমার ভায়ের সহধর্মিণীর কলেজের এক সহপাঠি জর্জিয়াতে থাকেন , সে আমাদের আমন্ত্রণ জানাচ্ছেন , তাঁর ওখানেও বেড়িয়ে যেতে । তাঁর ওখানে যেভাবেই হোক আজ রাত্রিবাস করতেই হবে । তিনি ঘনঘন নিজ হাতে রান্নার মেন্যু বলে লোভাতুর করে তুলছে ভ্রমণ পিপাসু যাত্রীদের । অবশেষে ঠিকানা ঠিক করে নিয়ে তাঁর বাড়ীতে প্রায় ১০ ঘন্টা পর হাজির হই অনেক রাত করেই । সেই বান্ধবী আর তাঁর বরের আতিথিয়তা মনে রাখার মতো , অনেক পদের সুস্বাদু রান্না করেছিলেন তাঁরা আমাদের জন্য । শুধুই বাহারি ডিনার নয় , সাথে বিভিন্ন রকমারি পিঠাও উনি বানিয়েছেন । রান্নায় ও গৃহকর্মে বেশ পটীয়সী মহিলা , তা বোঝা গেলো তাঁর ব্যক্তিগত সব্জি বাগান দেখে । সেই সব্জি বাগান থেকে অনেক পদের সব্জিও তিনি আমাদের গাড়ীতে পোঁটলা বেঁধে তুলে দিয়ে গেলেন । বেঁধে দিলেন পথে খাবার জন্য বাচ্চাদের জন্য চিকেনফ্রাই আর কিছু পিঠা । এ আরেক ধরণের চিরাচয়িত বাঙালীপনার স্নেহপরায়ণ আরেকটা দিক , যা অস্বীকার করার জো আমাদের নেই । বিশেষ করে বিদেশ বিভূঁইয়ে একজন বাঙালি আরেক বাঙালিকে ভাতৃতুল্য মনে করেন , সেখানে জাত কূল , ধর্ম বর্ণ নির্বিশেষে বাঙালি মৌলিক জাতিস্বত্বা কাজ করে থাকে । বাঙালির আতিথিয়পরায়নতা গর্ব করার মতো এক বিশিষ্ট স্বভাব বলা যায় ।\nসকালে আবার তাঁদেরকে বিদায় দিয়ে যাত্রা শুরু করি দিক বিজয়ীর দল ।\nগাড়ী এবার বাড়ীমুখো যাচ্ছে , তার জানালার ভেদ করে দৃষ্টিশক্তি অভিভূত হয়ে বিদেশি চাষ বাস , তাদের কৌশলী জীবন প্রণালী । ধানের – গমের সোনালি রঙয়ের পরিত্যক্ত খড়ের গাদা জড়ো করতে দেখছি , যা কিনা মেশিনে করা হচ্ছে । এমন সব আমাদের দেশের চাষিরা দক্ষ হাতের নিপুণ ছোঁয়ায় করে থাকে । দেখছি কাকের দল কি করে ট্রাক্টরের পিছনে উড়ছে পোকা খাবার জন্য । লাল টুকটুকে কার্ডিনাল’ পাখী উড়ে বেড়াচ্ছে । ম্যাপল গাছের গোড়ায় মাটিতে- চাতকের বাসা । রাস্তার পাশে ফলের খামার । এমেরিকান – সাহেব চাষা এবং তাঁর গেরোস্থালি কৌতূহলী হয়ে মাঝে মাঝে গাড়ী থেকে নেমে উঁকি দিয়ে দেখে আসি ।\nসময়টা এমন যে ,সন্ধ্যে হয়ে হয়েও হয়না , প্রায় রাত আটটা পর্যন্ত সূর্য রশ্মিরা এমেরিকার আকাশে গা গড়িয়ে বেড়ায় এমন আমার মনে হতো । ঘড়ির কাটা রাত ছুঁয়ে দিলেও আকাশে গোধূলির লাল কমলা রঙের ছোপ ছোপ মেঘ থেকেই যায় । সেইসব রঙের মহনীয় পোট্রেট দেখে চোখে তাক লেগে যায় , কি অপরূপ দেখায় পশ্চিমা আকাশ ! সে রূপ আজও যে দেখতে পায়নি , অনেক প্রকৃতির সৌন্দর্য উপভোগ থেকে তাঁরা বঞ্চিত , এমেরিকার প্রকৃত নীল আকাশ , গাঢ় সবুজ উপত্যকা , চঞ্চল ঝর্ণা দেখে এমন কথা প্রায়ই আমার মনেহতো । আমাদের দেশের সবুজ সে যেনো রোদে জ্বলা ফ্যাঁকাসে , ধুলোয় ধূসর অর্ধ বিবর্ণ ফুলের সব পাপড়ি । প্রকৃতির এ স্বচ্ছ বরফ ধোঁয়া ঝকঝকে ধারালো রূপ যারা এ দৃশ্য দেখেনি কল্পনাও করতে পারবে না । কি অপরূপ বর্ণিল মায়াময় এই পরিপূর্ণ প্রকৃতি – বাংলাদেশ থেকে এখানে না এলে আমিও বঞ্চিত হতাম হয়তবা ।\nএসব অদ্ভুত সুন্দর প্রকৃতি দেখে আর গাড়ীর ‘সিডি’ তে গানের মূর্ছনার সাথে বিভিন্ন গল্পে সল্পে সময় পেরিয়ে আমরা তখন টেনেসির মাঝামাঝি ।\nফ্লোরিডা (এফএল) এবং টেনেসির মধ্যে দূরত্ব অনুযায়ী ৭১২ মাইল -১১৪৭ কিমি । এই দূরত্ব পেরুতে ১২ থেকে ১৩ ঘন্টা সময় লাগবে বলে মনেকরা হলো ।\nযা রুট, দূরত্ব এবং আনুমানিক গতির উপরেই সময় ও রাস্তার অবস্থার উপর নির্ভর করে । আমরা যেহেতু এইপথে আগন্তক আরোহী , কাজেই সঠিক পথ চেনানোর জন্য , যাত্রার প্রাক্কালে নতুন একটা ‘জিপিএস’ কেনা হয় , কারণ গাড়ীতে যেটা আছে , সেটা বেশ পুরোনো বলেই তার উপর আস্থা পুরোপুরি আনা যায়নি ।\nজিপিএস’ এর কন্ঠ বেশ বয়স্কা মহিলা কন্ঠের হওয়ায় , আমি তার নাম দিই ‘ জেঠি’ এবং ঠাট্টার ছলে জেডি’ (বড় চাচী) সম্বোধন করে থাকি ।\nহঠাত জি পি এস’ বিগড়ে বসে । নিঃশব্দ ! আর সে কথা কহে না ।\nফুয়েলের কাঁটা জানায় ৩৩ মাইল সে যেতে পারবে বলে আনুমান করা হয় ।\nএক্সিট ( শহরে ঢোকার পথ) নেবার সময় দেখেছি আশেপাশের ১৭২ মাইলের মধ্যে ‘ গ্যাস ‘ এর কোন সিগন্যাল নেই !\n(ওরা কেন যে অক্টেন – ডিজেল স্টেশন কে ‘গ্যাস’ বলে থাকে বোধে আসেনি আমার )\nরাত তখন ১১ঃ৪৭\nএমেরিকার মত জায়গায় স্ট্রিট লাইট নেই ! ভাবতেই ক্যামন যেনো অবাক হয়ে যাই । চারিদিকে ধুধু অন্ধকার …\nজ্যোৎস্নাও নেই আজ , আকাশভরা কিছু খুচরো তাঁরাদের হাতছানি । গাড়ীর গ্লাস খুলে উপরে তাকিয়ে কিছুটা অসহায় বোধকরি । শুনশান অন্ধকার প্রান্তরে নেই কোন জনমানবের পদধ্বনি । ক্যামন আজব এই এলাকা আবছা আলোতে ভূতুড়ে নগরী দেখাচ্ছে !\n‘জিপিএস’ ছাড়া হাইওয়েতে এই অন্ধকার মুহূর্তে গাড়ী উঠানো প্রায় অসম্ভব ! অনেক রাস্তা ভুলে অন্য রাস্তায় উঠে গেলে আরো কয়েকশ’ কিলোমিটার ঘুরতে হবে অযথাই । অচেনা জায়গায় না জেনে বেরিয়ে পড়াটা বুদ্ধিমানের কাজও নয় । চিন্তার কোন আগামাথা পাচ্ছিনা খুঁজে ।\nবাচ্চারা ভয় পাচ্ছে বোঝা যায় , কিছুটা আমরাও ভয় চেপে আসে মনের ভিতরে ।\nএকে ওকে ঠাসছি জ্বালানীর হিসেব না রাখার কারণে । ওদের সেটা না বুঝতে দিতে হাসির কথা পাড়ি ।\nআমি বললাম মাঝরাতে ‘কানা ওলায়’ ধরে শুনেছি , এ তেমন কিনা ?\nড্রাইভিং সীটে লী’ (ভাইয়ের পত্নী ) রাস্তার যতটা সম্ভব ঘুরে ঘুরে এড্রেস দেখার চেষ্টা করছে ।\nরাস্তার প্রতি মোড়ে লেখা ‘ আ ন নেইমড’ রোড ( নাম হীন সড়ক) ! কি আশ্চর্য ! কি আশ্চর্য ?\nদুইপাশে বিস্তর ক্ষেতখোলা ঝোপ ঝড়ে ভরা এ অঞ্চল এটা ভালোভাবেই বোঝা যাচ্ছে – আখ ক্ষেত , গম ক্ষেত মাইলকে মাইল জুড়ে , ভুট্টা আর যব অথবা ‘ওট’ ক্ষেত দেখাচ্ছে রাতের নিজস্ব দান করা আবছা আলোতে গাড়ীর গ্লাস নামিয়ে চিনবার চেষ্টা করছি । একটা কাঠের ছোটমোটো গির্জাও আবিষ্কার করি । বাচ্চারাও সাথে সাথে গোয়ান্দাগিরি করে আটার মিলের কাঠের পাখা , ঘোড়ার খালি গাড়ী , কামারের দোকান এসব দেখে বলতে থাকে । যেনো পুরোনো আমলের ওয়েস্টার্ন মুভির কোন গ্রামীণ একটা সেট , এমন উদাহরণ বা নমুনা মনেপড়ে ।\nগাড়ীর চতুর্দিকে হঠাত প্রাকৃতিক বিকট গন্ধ , বাচ্চারা চেচায় ‘মাম এটা স্কাংখ !!\n‘গন্ধ গোকুলে’র আকুল উতৎকট গন্ধ বলে দেয় – ,সে এখন চাকায় পিষ্টরত । একথা বুঝতে আর কারো বাকি থাকেনা ।\nগাড়ী স্লো করে চলছে , পাশে হরিণ হেঁটে যাচ্ছে হেড লাইটের আলোতে দেখা যায় । আঁখ ক্ষেতের আইলে আরো জোড়া জোড়া জ্বলা আলো জ্বলছে নিবিড় আঁধারে । যা কিনা দেখে কোন জন্তুর জোড়া জোড়া চোখ এ বোঝায় ।\nঅপরাধ বোধের দায় এড়াতে , ড্রাইভিং সীটে লী’ জানায় যে , ‘ওটা আগেই (স্কাংখ ) আহত ছিলো ‘।\nআমি চিৎকার করি , হায় মালিক ! এ কোথায় এলাম ? আমাদের এ যাত্রায় উদ্ধার করো হে’ !\nভাতিজি হঠাত উত্তর দেয় , ফুপি – মনে পরছে এমন অন্ধকার রাস্তা ঘাঁট দেখে – এটা তো মনেহচ্ছে টেনিসের সেই – ‘অ্যাঁমিশ’ দের গ্রাম !\nআমেরিকার অ্যামিশ সম্প্রদায়\nঅ্যামিশ এবং মেনোনাইট পরিবারের প্রায়ই সবাই কৃষি নির্ভর । কৃষিপণ্য বিক্রি করে জীবিকা নির্বাহ করা তাদের জীবনের অনন্য উপায় । সাধারণত স্বদেশে বেকড পেস্ট্রি, রুটি, পনীর এবং অন্যান্য খাবার তৈরি করে থাকে এরা । সব্জি জাত পণ্য , মেনোনাইট কম্বল হস্তনির্মিত মৃত্শিল্প এবং আনন্দদায়ক অ্যামিশ কারুশিল্প এবং আসবাবপত্র সাধারণ দোকানে বিক্রি করে যা আয় করে সেটা দিয়েই তাদের চাহিদা মিটিয়ে থাকে । অ্যামিশরা এখনো খাঁটি কিছুকেই ব্যবহার করতে চায় । আধুনিক জগত ভ্যাজাল অথবা কপটতা বলে মনেহয় তাঁদের কাছে । চমৎকার মানের পণ্য উত্পাদন করে নিজেদের মধ্যে রাস্তার পাশে দোকান করে বিক্রি করে , অনেক বাগানের সবজি এবং বেরি’ বিক্রেতাদের বিভিন্ন ঋতুতে দেখা যায় ।\nঅশ্বশক্তি টানা বগির গাড়ী তাদের খামার জন্য সরঞ্জাম বয়ে নেবার ভাল প্রযুক্তি ।\nঅ্যামিশরা যা আধুনিক জীবনধারা সেটাকে পরিহার করে চলে , যেমন বিদ্যুৎ, কিংবা মটরগাড়ীর মতো সুবিধাদি তারা ব্যবহার করেনা । হাসপাতাল , কলেজ ইউনিভার্সিটিতেও এরা পড়ালেখা করেনা ।\nটেলিভিশন, আড়ম্বরপূর্ণ পোশাক এবং এমনকি ট্রাক্টর এবং আধুনিক যন্ত্রপাতি যা দিয়ে কাজ করতে হয়\nতাদের খামারে এই সমস্ত তাঁরা এড়িয়ে চলে । আধুনিক জীবনকে জটিল জীবনধারা মনে করে থাকে । সাথে তাঁরা আড়ম্বরপূর্ণ জীবনকে অমিতব্যয় কিংবা অপচয় ভেবে থাকে । পার্থিব ভোগ বিলাসকে অ্যামিশগণ পাপ মনেকরে পরিহার করে চলে ।\nঅ্যামিশ’দের কেউ কেউ ১৬৯৩ সন এবং ১৭০০ সনের দিকে একদল সুইজারল্যান্ড থেকে প্রথম হিজরত করে এসে এমেরিকার বিভিন্ন জায়গায় বসবাস করতে থাকে । এখানে এই ‘অ্যানাব্যাপ্টিস্ট’রা তাদের নিজস্ব গির্জা ও বাড়ীঘর তৈরি করে নেয় । এভাবেই প্রাকৃতিক নিয়মে প্রাকৃতিক প্রক্রিয়ায় হাতের কাজ , কৃষি কাজ , পশুপালন করে জীবিকা নির্বাহ করে থাকে । পেনসিলভানিয়া ,টেনেসি , মার্কিন যুক্তরাষ্ট্র (বিশেষতঃ পেনসিলভানিয়া, ওহিও, এবং ইন্ডিয়ানা) তে সাধারণত এদের সম্প্রদায় দেখা যায় ।\nখোঁজ খবর নিয়ে জানা যায় অ্যামিশ প্রথম বসতি স্থাপন করে ১৯৪৪ সালের দিকে । ‘জো য়োদের’ এবং ‘জোসেফ জিঞ্জারিশ ‘পরিবারের মিসিসিপি থেকে আগত হয় , অন্যরা অনুসৃত হয়ে একটি সম্প্রদায় হিসেবে ধীরে ধীরে বাড়তে থাকে । স্থানীয়দের এলাকাকে “ওল্ড কনভেন্ট বলা হয় ।\nকানাডার বিশেষতঃ অন্টারিও’তেও অ্যামিশ পরিবার লক্ষণীয় ।তারপর থেকে সারা দেশে বিস্তার লাভ করতে থাকে । যুক্তরাষ্ট্র বা এমেরিকায় এঁদের মোট জনসংখ্যা প্রায় ৩০৮,০৩০ / ২০১৬ ।\nঅ্যামিশ গির্জা সদস্যপদ বাপ্তিস্মের দিয়ে শুরু, সাধারণত ১৬ এবং ২৫ বছর বয়সের মধ্যে অ্যামিশ গির্জাতে বিবাহ প্রয়োজনীয় হয় । একজন ব্যক্তি যদি একবার গির্জার বাপ্তাইজ হয়, সে শুধু ধর্মীয় বিশ্বাসে এই বিয়ে করতে পারে । চার্চ জেলায় ২০-৪০ পরিবারের মধ্যে গড়ে একটা । পূজা সেবা বা প্রার্থনা সদস্যেদের বাড়িতে এবং প্রতি রবিবার চার্চে একত্রীতভাবে অনুষ্ঠিত হয় । প্রতি জেলার একটি বিশপ এবং কয়েকজন মন্ত্রী ও একজন ‘ডিকন’ দ্বারা পরিচালিত হয় । অধুনাতন অ্যানাব্যাপ্টিস্টরা কারা হিসেবে অ্যামিশ মন্ডলীর সদস্য আধুনিক জীবনের চর্চা ও সামরিক সেবা গ্রহণ করেনা । অ্যামিশ মানেই গ্রামীণ জীবন, কায়িক শ্রম ও নম্রতা, সমস্ত জীবিত সময়ে যীশু তথা ঈশ্বরের শব্দাবলী হতে ব্যাখ্যা বিশ্লেষণ ও পৃষ্ঠপোষকতা করে চলে । বিদ্যুৎ, টেলিফোন, এবং অটোমোবাইল ব্যবহারে সীমাবদ্ধতার বৈশিষ্ট্যসহ বাণিজ্যিক বীমা কিনতে বা সামাজিক নিরাপত্তা অংশগ্রহণ করেনা ।\nসদস্য যারা এই সম্প্রদায়ের প্রত্যাশার সাথে সামঞ্জস্য রাখেনা তাদের তওবা করার মধ্যদিয়ে সমাজচ্যুত করা হয় । এ ছাড়াও, সদস্য হিসাবে বর্জনীয় । চলমান”), আচরণ যে, একজন বয়স্ক যারা বাপ্তিস্মের স্থায়ী অঙ্গীকার করেছিলেন তা থেকেও পরিহার স্থাপিত হবে । সেখানে সাধারণত গির্জা এবং পারিবারিক সম্পর্কের উপর একটি ভারী জোর দেওয়া হয়ে থাকে । তারা সাধারণত ১৩-১৪ বছর বয়সে তাদের নিজস্ব এক রুম স্কুল ও গ্রেড আট’ এর পর হারাবে আনুষ্ঠানিক শিক্ষা কার্যক্রম । সেসব পরিচালনা করেন শিশুদের বাবা, সম্প্রদায়ের অভিভাবকত্ব অধীনে ভোকেশনাল ট্রেনিং এবং স্কুল শিক্ষক নিযুক্ত আছে । অ্যামিশ ছেলেমেয়েদের শেখানো হয়”পড়া, লেখা এবং পাটিগণিত.” তারা উপস্থিত\nস্কুল পর্যন্ত তারা হয় ৮ম গ্রেড পৌঁছানোর সময় শেষহয় তাদের ১৪ তম জন্মদিন ।\nএই সমইয়ে যাইহোক, তারা হয়ে উঠেছে তাদের গবেষণায় দক্ষ এবং এমনকি কথা বলতে পারেন\nতিনটি ভাষায়: ইংরেজি, পেনসিলভানিয়া , ডাচ এবং জার্মান ।\nতাদের পার্থিব সম্মান আনতে একটি রক্ষণশীল বিভাজন মেনে চলে অ্যামিশগণ ।\nঅ্যামিশ খ্রিস্টান যারা যে বিশ্বাস করে যে, মানুষের অহংকার ও দাম্ভিকতা প্রত্যাখ্যান করা উচিত । যিশুর নির্দেশ মেনে স্থিরতা এবং ধৈর্যসহকারে চলা । অ্যামিশ বিশ্বাস করি বড় বড় পরিবার আছেঈশ্বর থেকে আশীর্বাদ লাভ তাদের কাজ । তাদের পরিবার এবং তাদের প্রতিবেশীদের প্রতি সাধারণত খুব ভদ্র । কিন্তু বাইরের লোকের প্রতি কিছুটা অভদ্র গোছের বোধহয় । তারা বিশ্বাস করে জীবন ও পণ্য প্রতিযোগিতার জন্য হতে পারেনা । যারা একে অপরের সহায়তা করে থাকা পছন্দ করে । তাদের বিশ্বাস সহজ সাধারণ জীবন-যাপনই উত্তম পন্থা ।\nআপনি যদি অ্যামিশ দেশে পরিদর্শন করতে চান তাহলে, দয়া করে কয়েকটি সহজ জিনিষ মনে রাখতে\nরাখতে হবে । তাহলো –\nপ্রথমত, অ্যামিশরা কোন পরিস্থিতিতে অযথাই তাদের ছবি তোলা পছন্দ করবে না ।\nএটা এ কারণে যে , তারা বিশ্বাস স্থাপন করে অযথা নিজেদের প্রতি দৃষ্টি আকর্ষণ করাও একটি পাপ বলে তাঁরা মনে করে ।\nদ্বিতীয়ত, তারা শুধুমাত্র চান তাদের জীবন যাপন করতে এবং পুজো, প্রার্থনা তারা পছন্দ করে তাদের চাহিদামতো ।\nমার্কিন যুক্তরাষ্ট্রে সংবিধান দ্বারা তারা নিশ্চিত । সরকার তাঁদের অনুগ্রহ করে বা এড়িয়ে চলে এবং তাদের বিশ্বাসকে শ্রদ্ধা করে ।\nতৃতীয়ত, তাদের খামারে অনধিকার প্রবেশ করা নিষেধ । অনধিকার প্রবেশে তারা গুলিও করতে পারে ।\nঅন্যান্য কাজকে তাঁরা বিবেচনা করবে ভদ্র কাজ হিসেবে ।পরিদর্শক হিসাবে এরা কাউকে সম্প্রদায় ভুক্ত করে না ।\nওরা বৈদ্যুতিক আলো বিমুখ , শুধু কৃষি পণ্য চাষবাস করে জীবন যাপন করে থাকে , আধুনিক জীবন যাত্রা এড়িয়ে চলে ।\nহুম ম … এতক্ষণে বুঝে আসে এতো অন্ধকারের বিরল রহস্য !\nএর মধ্যে জেডির’ (জি পি এস)এর ও বোধহয় মান ভেঙেছে বলে মনেহলো । সে হঠাত বেশ গম্ভির কন্ঠে বলে ওঠে –\n” টার্ন রাইট এহেড ” …….


যুক্তরাজ্যে করোনাভাইরাসের নতুন ধরন: যা যা জানা গেছে | bdsaradin24.com যুক্তরাজ্যে করোনাভাইরাসের নতুন ধরন: যা যা জানা গেছে | bdsaradin24.com\nআন্তর্জাতিক, করোনা ভাইরাস, সাময়িক | ২০২০, ডিসেম্বর ২২ ০৯:৪৪ অপরাহ্ণ\nভ্যাকসিন যখন মহামারীমুক্তির আশা জাগাতে শুরু করেছিল, তখনই যুক্তরাজ্যে করোনাভাইরাসের একটি পরিবর্তিত ধরন দ্রুত ছড়িয়ে পড়ার খবর নতুন উদ্বেগ নিয়ে এসেছে বিশ্বে।\nলন্ডন ও আশপাশের এলাকায় করোনাভাইরাসের এই বদলে যাওয়া ধরনটি দ্রুত ছড়াচ্ছে জানিয়ে প্রধানমন্ত্রী বরিস জনসন ইতোমধ্যে কঠোর বিধিনিষেধ আরোপ করেছেন।\nতিনি বলেছেন, “ভাইরাস যখন তার আক্রমণের পদ্ধতি বদলাচ্ছে, আমাদেরকেও আত্মরক্ষার কৌশল বদলাতে হবে।”\nদক্ষিণ আফ্রিকায় করোনাভাইরাসের এরকমই আরেকটি ধরন পাওয়া গেছে, যাতে মিউটেশন ঘটেছে কিছু ক্ষেত্রে যুক্তরাজ্যের ধরনটির মতই।\nদক্ষিণ আফ্রিকার ল্যাবে এখন যেসব ভাইরাসের জেনেটিক অ্যানালাইসিস হচ্ছে, ৯০ শতাংশ ক্ষেত্রে ওই বদলে যাওয়া রূপটিই পাওয়া যাচ্ছে।\nনিউ ইয়র্ক টাইমস লিখেছে, বিজ্ঞানীরা নতুন করোনাভাইরাসের এই রূপবদল নিয়ে উদ্বিগ্ন, তবে বিস্মিত নন।\nভাইরাসের ক্ষেত্রে জিনগত পরিবর্তন বা মিউটেশন খুব সাধারণ ঘটনা। অধিকাংশ ক্ষেত্রে জিনকাঠামোতে ওই পরিবর্তন খুব বড় কোনো পার্থক্য তৈরি করে না।\nগতবছরের শেষ দিক থেকে পুরো বিশ্বে ছড়িয়ে পড়া নতুন করোনাভাইরাসের ক্ষেত্রেও ছোটখাটো এরকম হাজারো মিউটেশন দেখতে পেয়েছেন গবেষকরা।\nরূপ বদলে ভাইরাস কখনও কখনও আগের চেয়ে ভয়ঙ্কর হয়ে উঠতে পারে, কখনও আবার সংক্রমণের ক্ষমতা কমে দুর্বল, এমনকি নিশ্চিহ্নও হয়ে যেতে পারে।\nবিশ্ব স্বাস্থ্য সংস্থা (ডব্লিউএইচও) এই বলে আশ্বস্ত করেছে যে, যুক্তরাজ্যে পাওয়া নতুন এই ভ্যারিয়েন্ট নিয়ে অনেক বেশি শঙ্কিত হওয়ার মত কিছু এখনও পাওয়া যায়নি।\nবিবিসি লিখেছে, যুক্তরাজ্যে পাওয়া নতুন ধরনটির ক্ষেত্রে তিনটি বিষয় দেখা যাচ্ছে, যা গবেষকদের উদ্বিগ্ন করছে।\n১. নতুন এই ধরনটি সেখানে দ্রুত অন্য ধরনগুলোর জায়গা নিচ্ছে।\n২. মিউটেশনের ফলে এ ভাইরাসে যে পরিবর্তন এসেছে, সেগুলো গুরুত্বপূর্ণ বলে মনে করছেন বিজ্ঞানীরা।\n৩. পরীক্ষাগারে দেখা গেছে, ভাইরাসের নতুন এই ধরনটি মানব কোষকে আক্রমণ করার ক্ষমতা বাড়িয়ে নিয়েছে।\nবিজ্ঞানীরা বলছেন, এই সবগুলো বিষয় এক হওয়ায় করোনাভাইরাসের নতুন এই ধরনটি দ্রুত ছড়িয়ে পড়ার শঙ্কা বাড়ছে।\nকতটা দ্রুত ছড়াচ্ছে\nযুক্তরাজ্যে করোনাভাইরাসের এই বদলে যাওয়া রূপটি প্রথম শনাক্ত হয়েছিল গত সেপ্টেম্বরে। নভেম্বরে দেখা গেল লন্ডনে যত মানুষ আক্রান্ত হচ্ছেন, তাদের এক চতুর্থাংশ ক্ষেত্রে করোনাভাইরাসের নতুন ওই ধরনটি দায়ী।\nডিসেম্বরের মাঝামাঝি সময়ে এসে সেই অনুপাত দাঁড়িয়েছে দুই তৃতীয়াংশে।\nলন্ডন ইমপেরিয়াল কলেজের গবেষক ড. এরিক ভলজ বলছেন, “এখনই নিশ্চিত করে কিছু বলা কঠিন, তবে এখন পর্যন্ত আমরা যা দেখেছি, এটা খুব দ্রুত ছড়াচ্ছে, আগের ভ্যারিয়েন্টগুলোর চেয়েও এটা দ্রুত। এর ওপর নজর রাখা জরুরি।”\nযুক্তরাজ্যের এই বদলে যাওয়া ধরনটি কতটা বেশি সংক্রামক, সেটা নিশ্চিত করে বলা এখনই সম্ভব না। তবে সেই হার ৭০ শতাংশের আশেপাশে হতে পারে বলে ধারণ দিয়েছেন এই ব্রিটিশ গবেষক।\nবিবিসি লিখেছে, করোনাভাইরাসের এই নতুন ধরনটি হয় যুক্তরাজ্যেই কোনো রোগীর দেহ থেকে ছড়িয়েছে, অথবা যুক্তরাজ্যের বাইরে থেকে এসেছে, যেখানে ভাইরাসের মিউটেশন পর্যবেক্ষণের যথেষ্ট ভালো ব্যবস্থা নেই।\nনর্দার্ন আয়ারল্যান্ড ছাড়া যুক্তরাজ্যের প্রায় পুরো এলাকায় ইতোমধ্যে করোনাভাইরাসের নতুন ধরনটি পৌঁছে গেছে। তবে সবচেয়ে বেশি বিস্তার ঘটেছে লন্ডন এবং ইংল্যান্ডের দক্ষিণ-পূর্ব ও পশ্চিমাংশে।\nনেক্সটস্ট্রেইন নামের একটি সংস্থা পুরো বিশ্ব থেকে ভাইরাসের নমুনা নিয়ে জেনেটিক কোড বিশ্লেষণের কাজটি করে। তারা বলছে, যুক্তরাজ্যের ওই নতুন ধরনটি ইতোমধ্যে ডেনমার্ক, অস্ট্রেলিয়া ও নেদারল্যান্ডসেও গেছে বলে ধারণা করা হচ্ছে।\nদক্ষিণ আফ্রিকায় যে নতুন ধরনটি পাওয়া গেছে, তার সঙ্গে যুক্তরাজ্যের ভ্যারিয়েন্টটির অনেক মিল থাকলেও দুটোর মধ্যে কোনো সম্পর্ক নেই বলেই মনে করছে নেক্সটস্ট্রেইন।\nএমন পরিবর্তন আগে ঘটেছে?\nগত বছরের শেষে চীনের উহানে করোনাভাইরাসের যে ধরনটি ছড়িয়েছিল সেটি এবং এখনকার দিনে পুরো বিশ্বে সবচেয়ে বেশি ছড়ানো ধরনটি এক নয়।\nফেব্রুয়ারিতে ইউরোপে ডি৬১৪জি নামের নতুন একটি মিউট্যান্টের উদ্ভব হয় এবং পরে সেই ধরনটিই পুরো বিশ্বে সবচেয়ে বেশি মাত্রায় ছড়িয়ে পড়ে।\nগত গ্রীষ্মে এ২২২ভি নামের আরেকটি ধরনের উদ্ভব হয়েছিল স্পেনে, যেটি পরে পুরো ইউরোপে ছড়িয়ে পড়ে।\nমিউটেশনে কী পরিবর্তন ঘটেছে?\nবিবিসি জানিয়েছে, যুক্তরাজ্যে পাওয়া নতুন ধরনটি বিশ্লেষণের প্রাথমিক তথ্য ইতোমধ্যে প্রকাশিত হয়েছে। সেখানে দেখা যাচ্ছে, এই মিউটেশনে করোনাভাইরাসের জিন কাঠামোতে যেসব পরিবর্তন এসেছে, তার মধ্যে ১৭টি গুরুত্বপূর্ণ হয়ে উঠতে পারে।\nএর মধ্যে স্পাইক প্রেটিনে সম্ভাব্য পরিবর্তনের একটি বিষয়ও রয়েছে। এই স্পাইক প্রেটিনের কারণেই মানব কোষকে আক্রান্ত করার ক্ষমতা নতুন করোনাভাইরাসের বেশি।\nস্পাইক প্রোটিনের সবচেয়ে গুরুত্বপূর্ণ অংশ, যাকে বলা হয় ‘রিসেপটর বাইনডিং ডোমেইন’, সেখানেও পরিবর্তন এসেছে এন৫০১ওয়াই নামের একটি মিউটেশনের কারণে।\nবিজ্ঞানীরা বলছেন, স্পাইক প্রোটিনের ওই অংশটিই সংক্রমণের সময় প্রথমে কোষের উপরিতলের সংস্পর্শে আসে। সেখানে মিউটেশনের ফলে যদি এ ভাইরাসের মানব কোষে প্রবেশ করা সহজ হয়ে যায়, তাহলে তা আরও ভয়ঙ্কর হয়ে উঠবে।\nআরেকটি মিউটেশনে ভাইরাসের এ ধরনটির এইচ৬৯/ভি৭০ প্রেটিন বাদ পড়েছে, তাতে স্পাইকের একটি অংশ লোপ পেয়েছে\nকেমব্রিজের গবেষক অধ্যাপক রবি গুপ্ত বলছেন, ল্যাবরেটরি পরীক্ষায় দেখা গেছে, এই পরিবর্তনের ফলে এ ভাইরাসের সংক্রমণ ক্ষমতা দ্বিগুণ বেড়ে গেছে।\n“এ ভাইরাস দ্রুত বাড়ছে। এ কারণেই সরকার উদ্বিগ্ন, আমরা উদ্বিগ্ন, বেশিরভাগ বিজ্ঞানীই উদ্বিগ্ন।”\nনতুন এই ভ্যারিয়েন্ট কোথা থেকে এল?\nগবেষকদের বরাত দিয়ে বিবিসি লিখেছে, যুক্তরাজ্যে করোনাভাইরাসের যে নতুন ধরনটি এখন ছড়াচ্ছে, তাতে ‘অস্বাভাবিক রকমের বেশি’ মিউটেশন ঘটেছে।\nএমন হতে পারে যে, কোনো একজন রোগীর শরীরে ভাইরাসটি নিজেকে এভাবে বদলে ফেলেছে, যার রোগ প্রতিরোধ ক্ষমতা একেবারেই নাজুক হয়ে পড়েছিল। শরীরের রোগ প্রতিরোধ ব্যবস্থা ভাইরাসকে হারাতে পারেনি, বরং তার শরীর হয়ে উঠেছিল ভাইরাসের মিউটেশনের সূতিকাগার।\nপরিবর্তনে ভাইরাস আরও বেশি প্রাণঘাতী হয়ে উঠবে?\nসেরকম কোনো প্রমাণ এখনও গবেষকদের হাতে নেই। তবে এ বিষয়ে আরও পর্যবেক্ষণ প্রয়োজন।\nতবে করোনাভাইরাসের নতুন এই ধরনটি যদি দ্রুত ছড়াতে থাকে, তাহলে স্বাভাবিকভাবেই হাসপাতালগুলোতে চাপ বাড়বে।\nভ্যাকসিন কি নতুন ভ্যারিয়েন্টের বিরুদ্ধে কার্যকর হবে?\nআলোচনায় থাকা প্রধান তিনটি টিকাই শরীরে প্রতিরোধ ব্যবস্থা গড়ে তোলে মূলত করোনাভাইরাসের ওই স্পাইকের বিরুদ্ধে। আর সে কারণেই প্রশ্নটা আসছে, কারণ বদলে যাওয়া ভাইরাসটির মিউটেশনে স্পাইক প্রোটিনেও পরিবর্তন এসেছে।\nতবে গবেষকরা মোটামুটি নিশ্চিত, করোনাভাইরাসের যেসব টিকা কার্যকর প্রমাণিত হয়েছে, সেগুলো নতুন এই ভ্যারিয়েন্টের বিরুদ্ধেও কাজ করবে। অন্তত আপাতত যে করবে, সে বিষয়ে তাদের সংশয় নেই।\nভ্যাকসিন এমনভাবে তৈরি করা হয়, যাতে তা ভাইরাসের বিভিন্ন অংশের বিরুদ্ধে শরীরে প্রতিরোধ ব্যবস্থাকে সক্রিয় করে তোলে। ফলে মিউটেশনে যদি স্পাইক প্রোটিনে পরিবর্তন আসেও, তৈরি হওয়া ভ্যাকসিনগুলোর কার্যকারিতা থাকার কথা।\nতবে ভাইরাসটি যদি নিজেকে আরও বদলে ফেলে, তাহলে তা উদ্বেগের কারণ হতে পারে বলে মনে করেন কেমব্রিজের অধ্যাপক রবি গুপ্ত।\nতার ভাষায়, এ ভাইরাস ভ্যাকসিন এড়িয়ে যাওয়ার পথ করে নিতে পারে- সে সম্ভাবনাও আছে। ইতোমধ্যে ভাইরাসের মিউটেশনে সে প্রক্রিয়ারই ইংগিত দিচ্ছে।\nকোনো ভাইরাস যখন নিজেকে এতটা বদলে ফেলে যে, টিকা আর তার বিরুদ্ধে শরীরে প্রতিরোধ ক্ষমতা তৈরি করতে পারে না, তখন বিজ্ঞানীরা একে বলেন ‘ভ্যাকসিন এসকেপ’। তখন টিকা নেওয়ার পরও মানুষ আক্রান্ত হয়।\nসম্ভবত এটাই এখন করোনাভাইরাসের মিউটেশন নিয়ে সবচেয়ে উদ্বেগের বিষয়।\nবিশ্বজুড়ে ছড়িয়ে পড়া করোনাভাইরাস যে নিজের সংক্রমণ ক্ষমতা অটুট রাখতে নিজেকে বদলে নিচ্ছে, নতুন ভ্যারিয়েন্টটি তারই একটি নমুনা


ফাতিমা তুয যাহরা ঐশী।\nতরুণ প্রজন্মের এক জনপ্রিয় সংগীতশিল্পী ঐশী। লোক ও রক গানের মিশ্রণে যে শিল্পী জানান দিয়েছেন নতুনত্বের। তাই তো সময়ের আলোচিত গায়িকা ঐশী।পুরো নাম ফাতিমা তুয যাহরা ঐশী। বন্ধুরা যখন আড্ডা আর খেলাধুলায়ব্যস্ত তখন তার ব্যস্ততা গানকে ঘিরে। বয়স চারের কোঠা না পেরুলেও কণ্ঠে ছিলো সুরের বসবাস।\nবর্তমানে ঐশী ডাক্তারি পড়াশোনার পাশাপাশি কণ্ঠের ধার সম্পর্কে অবগত অনেকেই। এবার সেটির সঙ্গে যুক্ত হচ্ছে ব্যক্তি-সাহসও! অ্যালবাম প্রকাশের সংস্কৃতি যেখানে বিলুপ্ত প্রায়, সেখানে তিনি সাহস করে একক অ্যালবাম প্রকাশের সকল প্রস্তুতি শেষ করে ফেললেন।\nঐশী জানালেন, টানা দুই বছর কাজ করার পর এবার মুক্তি পাচ্ছে তার ৬ষ্ঠ একক অ্যালবাম ‘ঐশী এক্সপ্রেস- টু’। এতে গান থাকছে মোট ছয়টি। শিরোনামগুলো এমন- হৃদয়ের পোষা ধন, মনের খবর, আকাশ, দম দাও, খুঁজে ফিরি তাই ও ঘোমটা।\nঅ্যালবামটি প্রকাশ পাচ্ছে সিএমভি’র ব্যানারে আগামী ২৪ ফেব্রুয়ারি। একইদিন প্রকাশ পাচ্ছে এই অ্যালবামের ‘মনের খবর’ গানটির ব্যয়বহুল ভিডিও।\nশাহান কবন্ধের লেখা গানটির সুর-সংগীতায়োজন করেছেন অ্যাপিরাস ভাতৃদ্বয়। চলচ্চিত্র নির্মাতা সৈকত নাসিরের নির্দেশনায় এতে প্রথমবারের মতো অভিনয় করলেন কণ্ঠশিল্পী ঐশী!\nঅভিনয় প্রসঙ্গে জানান, ‘মিউজিক ভিডিও অনেক প্রকাশ হয়েছে আমার। সেগুলোতে আমি হাজির ছিলাম কণ্ঠশিল্পী হিসেবে। নায়ক-নায়িকার বাইরে সিঙ্গার পার্ট যেমন থাকে। তবে এবার আমি সরাসরি মডেল হিসেবে অভিনয় করেছি! যা আমার দর্শক-শ্রোতাদের জন্য বেশ নতুন। আমি নিজেও কাজটি নিয়ে এক্সাইটেড।’\nএদিকে এই অ্যালবামহীন সময়ে পূর্ণাঙ্গ অ্যালবাম প্রকাশের সাহস প্রসঙ্গে ঐশী বললেন, ‘এটাকে আমি সাহস না বলে, অ্যালবামের প্রতি ভালোবাসা প্রকাশ বলতে চাই। খুব মিস করি অ্যালবামের দিনগুলো। আমি সেই ভাগ্যবান, যে কিনা অ্যালবাম সংস্কৃতির একদম শেষ জেনারেশনটা পেয়েছি।’


'ফাইনালের সেঞ্চুরির মতোই' | প্রথম আলো\n'ফাইনালের সেঞ্চুরির মতোই'\nআপডেট: ২৩ ফেব্রুয়ারি ২০১৫, ০২: ২৩\nভারতের বিপক্ষে সেঞ্চুরি আর আফগানিস্তানের বিপক্ষে সেঞ্চুরির মূল্য কি একই? বিশ্বকাপ ফাইনালে সেঞ্চুরির সমান্তরালে থাকতে পারে গ্রুপ ম্যাচের সেঞ্চুরি!\nসরল হিসাবে এমন তুলনায় বিস্ময় জাগতে পারে। কিন্তু ক্রিকেটের সরল অঙ্ক যে প্রায়ই জটিল হয়ে দাঁড়ায়! সহযোগী দেশের বিপক্ষে সেঞ্চুরিও গুরুত্বপূর্ণ হয়ে উঠতে পারে, যদি সেটি দলকে জেতায়। গ্রুপ ম্যাচের সেঞ্চুরিও বিশ্বকাপ ফাইনালের মতো স্মরণীয় হতে পারে, যদি সেই ইনিংস বিব্রতকর হারের কিনারা থেকে দলকে দেয় জয়ের স্বস্তি। তার পরও কোনো সংশয় থাকলে স্বয়ং মাহেলা জয়াবর্ধনের কণ্ঠেই শুনুন!\nবিশ্বকাপ ফাইনালে সেঞ্চুরি যেকোনো ক্রিকেটারেরই পরম আরাধ্য। গত বিশ্বকাপের ফাইনালে সেই স্বপ্ন ছুঁয়েছিলেন জয়াবর্ধনে। মুম্বাইয়ে খেলেছিলেন ৮৮ বলে ১০৩ রানের অসাধারণ ইনিংস। কিন্তু ওয়াংখেড়ের ওই রাতে জয়াবর্ধনের মুখের হাসি কেড়ে নিয়েছিলেন গম্ভীর-ধোনিরা। কাল আফগানিস্তানের বিপক্ষে ম্যাচসেরার পুরস্কার হাতে নিয়ে সহাস্যে বললেন, ‘বিশ্বকাপ ফাইনালের সেঞ্চুরির মতোই উপভোগ করেছি আজকের সেঞ্চুরি। খুব কঠিন পরিস্থিতি ছিল...।’\nতা পরিস্থিতি কঠিন তো ছিলই। ছবির মতো সুন্দর ডানেডিনের ইউনিভার্সিটি ওভালে কাল যখন উইকেটে গেলেন জয়াবর্ধনে, ‘পুঁচকে’ আফগানিস্তান আঁকছে জয়ের ছবি! ২৩৩ রান তাড়ায় শ্রীলঙ্কা তখন ৩ উইকেটে ১৮! খানিক পর নেই আরেকটি উইকেট। অধিনায়ক অ্যাঞ্জেলো ম্যাথুসকে নিয়ে সেই খাদ থেকে দলকে টেনে তুলেছেন সাবেক অধিনায়ক।\nসেঞ্চুরি আর হারে শেষ করেছিলেন গত বিশ্বকাপ। এবার নিজের শেষ বিশ্বকাপ শুরু করেছেন শূন্য আর হারে! প্রথম ম্যাচে নিউজিল্যান্ডের বিপক্ষে শূন্য রানে আউট হয়েছিলেন বাজে শট খেলে। কালও তেমন কিছু হলে আরও তিমিরে নামত দল। এসব মুহূর্তেই অভিজ্ঞতা মহামূল্য হয়ে ওঠে! জয়াবর্ধনেও কঠিন পরিস্থিতি জয় করেছেন অভিজ্ঞতার ধারেই, ‘উইকেটে গিয়ে নিজেকে বলেছি প্রতিটি বল বুঝে খেলতে হবে। শট খেলি বা ছেড়ে দিই, প্রতিটি বলে দেখাতে হবে নিবেদন। উইকেট ধরে রাখতে হতো, স্কোরবোর্ডও সচল রাখার প্রয়োজন ছিল। চেয়েছি সর্বোচ্চ মনোযোগ দিয়ে খেলতে। চেষ্টা করেছি চাপে ভেঙে না পড়তে, শেষ পর্যন্ত উইকেটে থাকতে।’\nশেষ পর্যন্ত অবশ্য উইকেটে থাকতে পারেননি। সেঞ্চুরি ছোঁয়ার পরই ফিরেছেন থার্ডম্যানে ক্যাচ দিয়ে। পথের বাকিটুকু পার করিয়েছেন থিসারা পেরেরা। জয়াবর্ধনের কণ্ঠে সেই তৃপ্তি, ‘মানসিক শক্তির বড় একটা পরীক্ষা ছিল আজ। নিজের ইনিংসে তাই খুবই তৃপ্ত। টুর্নামেন্টের এই পর্যায়েই এত কঠিন ম্যাচ হওয়ায় আমাদের জন্য এক দিক থেকে ভালোই হয়েছে। আমরা বুঝতে পেরেছি কোথায় কোথায় উন্নতি করতে হবে।’\nকতটা উন্নতি করলেন জয়াবর্ধনেরা, বোঝা যাবে মেলবোর্নে, ২৬ ফেব্রুয়ারি। যেখানে শ্রীলঙ্কার প্রতিপক্ষ বাংলাদেশ। এএফপি, রয়টার্স, ক্রিকইনফো।


করোনায় আক্রান্ত বিএনপির তিন নেতা করোনায় আক্রান্ত বিএনপির তিন নেতা – Shadhin Bangla 16\nআজ\t১৯শে মে, ২০২২ খ্রিস্টাব্দ\tসময় বিকাল ৩:০৪\nকরোনায় আক্রান্ত বিএনপির তিন নেতা\nআপডেটের সময় : বৃহস্পতিবার, মার্চ ১৮, ২০২১,\nকরোনাভাইরাসে আক্রান্ত হয়েছেন বিএনপির তিনজন কেন্দ্রীয় নেতা। তারা হলেন, বিএনপির স্থায়ী কমিটির সদস্য বেগম সেলিমা রহমান, ভাইস চেয়ারম্যান মেজর জেনারেল (অব.) রুহুল আমিন চৌধুরী ও সিনিয়র যুগ্ম মহাসচিব অ্যাডভোকেট রুহুল কবির রিজভী।\nবুধবার (১৭ মার্চ) রাতে বিষয়টি নিশ্চিত করেছেন বিএনপির চেয়ারপারসনের প্রেস উইং সদস্য শায়রুল কবির খান।\nএরমধ্যে বেগম সেলিমা রহমান রাজধানীর ইউনাইটেড হাসপাতালে কোভিড আইসিইউতে চিকিৎসাধীন। মেজর জেনারেল (অব.) রুহুল আমিন চৌধুরী সিএমএইচ-এ কোভিড আইসিইউতে চিকিৎসাধীন। বুধবার সন্ধ্যায় গুরুতর হার্ট অ্যাটাকের পর লাইফ সাপোর্টে নেয়া হয়েছে তাকে। তিনি করোনায় আক্রান্ত ছিলেন।\nএ ছাড়া একইদিনে রুহুল কবির রিজভী আহমেদের করোনা রিপোর্ট পজিটিভ আসে। বিএনপির স্বাস্থ্যবিষয়ক সম্পাদক ও রিজভীর ব্যক্তিগত চিকিৎসক ডা. রফিকুল ইসলাম বলেন, উন্নত চিকিৎসার জন্য তাকে আজ স্কয়ার হাসপাতালে ভর্তি করা হয়েছে। বিএনপির ভারপ্রাপ্ত চেয়ারম্যান তারেক রহমান, দলের মহাসচিবসহ স্থায়ী কমিটির সদস্যরা তার শারীরিক অবস্থার খোঁজ খবর নিচ্ছেন।


কবিতার ভাষা :: আবু সাঈদ ওবায়দুল্লাহ\nমানুষ কবিতায় কতো কিছু বলতে চায়। সে তার সামাজিক ব্যক্তিপুরুষের অধীনে নিজেকে মেলে দিয়ে হয়ত অনেক কথাই বলে। জন্ম-মৃত্যু জয়-পরাজয় যুদ্ধ-বিগ্রহ প্রেম- বিরহ হর্ষ-বিষাদ রক্ত-রাজনীতির কথাকাহিনি কতো কিছুই। এইসব চরম মূহুর্তগুলো লিখে দিলেই হয়ত ঐতিহাসিক মানুষ এক রকম আনন্দ পায়। যা ব্যক্ত, যা প্রচারিত যা সত্য, যা এমনিতেই প্রকাশিত তার রচনা মানুষের কাছে কত আকষর্ণীয় কত আরামদায়ক। কিন্তু ভাগ্যক্রমে সে যদি একজন কবি হয়- তাহলে সে এইসব ব্যবহৃত মোহন চোরাবালির দিকে চোখ দেয় না বা পা বাড়ায় না। সে এইসব বলা থেকে নির্দয় ঋষিসুলভ, মৌন মানসিকতায় বিরত থাকে। কারণ এইসবে তার কোনো কথা নেই, বলা নেই। তার এই নিষ্কৃতি এক রকমের কবিতা-সংকেত, কবিতার বীজ বহনের অপেক্ষা-ঋতু। এই যে সে ঋষির মতো যে রকম অপেক্ষা করল, সেখানে ধীরে ধীরে শিশুর মতো বড় হতে থাকে এক গোপন পরাক্রান্ত ভাষা। তখন তার এই ভাষাই তাকে পৃথক করে ফেলে। তার সেই ভাষাই তার তার সব প্রাণ-অধিকারের চাবি। তাই প্রশ্ন আসে মনে- কবিতায় আমি কী বলতে চাই? উত্তর আসে- কিছুই বলতে চাই না, শুধু ইশারাটা ধরতে চাই, ইশারা দিতে চাই। রাতের সেই আধফোটা, আধজাগা গাছগুলির জুঁই অথবা টগর হয়ে ওঠার মতো যা। তাই সরে যাই এক পথ থেকে অনেক পথে, ধরাটা কখনো স্থির হয় না, চলে অবিরত। সে রকম, সেই যে লাল রঙের দাঁড়িয়ে থাকা স্টেশন, ট্রেন চলে যায় সামনে দিয়ে শুধু। হলুদ দাগের কিনারা হতে রেলস্লিপারের কয়েদি-চোখ একা জ্বলে ওঠে। সেইসূত্রে এই ধারণা জাগে মনে- কবিতার কোনো সত্য নেই, কোনো মিথ্যাও নেই। আছে একটি আকার গ্রহণের চেষ্টা, চোখ মুখ নাক কান গলা নিয়ে ক্রমশ হয়ে ওঠার সম্ভাবনা। এই জ্বালা বা যন্ত্রণার কী রঙ, কী বিশেষণ, কী স্থিতি বা অস্থিতি? যদি কিছু একটা থেকে থাকে তাহলে কবিতার মিথ্যা কবিতার নির্মাণে, কিন্তু ভাবে ও বোধে লুকিয়ে থাকে কবিতার সত্য। এই সত্যের কোনো প্রমাণ নেই, কোনা নিশ্চয়তা নেই, আছে শুধু অনুভব-উপলব্ধি, অভিজ্ঞতার একটা লাইট-হাউজ- যার দূর থেকে আসলে কোনো আকার হয় না, সংজ্ঞা হয় না, শুধু থাকে নীরব বিচ্ছুরণের দান। যে এই অনুভব-উপলব্ধিকে তার চিন্তাবোধের সাথে মিশিয়ে দিতে পারে সে তো কিছু দেখে, আগের ও সামনের। সেই রকম দেখার সাথে বাস করা উপলব্ধির ঘুম ঘুম অবস্থান থেকে কবিতার উত্থান, নীরবে, লোকচক্ষুর আড়ালে। তাই প্রকাশে তার আলোও না, অন্ধকারও না। প্রকাশই তার একমাত্র উদ্দেশ্য নয়। সেটি একটি চলন্ত মানসিক অভিজ্ঞতা যার চারিদিকে আছে কতগুলি প্রতিষ্ঠিত সামাজিকতা। কিন্তু যে কবি, সে এইসব প্রতিষ্ঠিত সামাজিকতা, ইতিহাস, লোকসভ্যতার স্তরায়ণস্পর্শ উপস্থিতি বিনিয়োগযোগাযোগ ইত্যাদি থেকে উঠে গিয়ে সেই লাইট-হাউজের বিশেষ আলোয় তার রসায়নের ঘটনা ঘটায়। তখন কবিতার সৃষ্টি হয়। তার মানে লেখাটা আপাতত একটি যৌথ ক্রীড়া হলেও, কবির এই সামজিকতা একটি ভান মাত্র, একটি গোপন চাঁদমারি।। তার জন্যও তো একটি অপেক্ষা আছে, কখনো একদম প্যাসিভ মুড নিয়ে, চলন্ত কিন্তু স্থির, উড়ন্ত কিন্তু নিষ্চল।\nযেহেতু সামাজিক তাই কবিতার হয়ে ওঠার এই অন্তহীন অদৃশ্য যোগাযোগ বিনিয়োগ কিন্তু ভাষার প্রজননপ্রক্রিয়া নিরপেক্ষ নয়। কারণ কবিতার আকার আকরণ ঘটে শেষ পর্যন্ত একটি মানবভাষাকে ধরেই। ভাষা যেহেতু একটি সামাজিক সাংঘঠনিক সিস্টেমেটিক মাধ্যম, তাই কবিতা লেখার জন্য কবিকে সেই স্বনির্মিত খোলস ভেঙ্গে আলো-অন্ধকার পেরিয়ে জনসম্মুখে বেরিয়ে আসতে হয় একদিন। আসতে হয় যোগদান করতে- একটি পূর্ব নির্ধারিত ভাষিক কার্যে। একটা অকেজো দায়বদ্ধতা দেখাতে হয় কখনো। এই সামাজিক ভাষাকে নিয়ে অক্ষম একটি কায়দা চালানো যায়, কিন্তু ভাষাই কবিতা নয়। ভাব, বোধ আর কল্পনার ঢেউটি যদি বড় না হয় তাহলে ভাষা শুধুই অথর্ব আর নপুসংক একটি আয়োজন। আমাদের সামনে একটি ব্রিজের বাস্তব উপস্থিতি থাকতে পারে। সাধারণ চোখ এটিকে শুধু্‌ই একটি কাঠের বা ইস্পাতের প্রয়োজনীয় বাহন হিসাবে দেখে। ‘ব্রিজ’ শব্দটাই তার সব ঐতিহাসিক বাস্তবতা নিয়ে, গাড়ি ঘোড়া, পারাপারের ব্যস্ত অভিজ্ঞান নিয়ে আসে। কিন্তু একজন কবির চোখ ব্রিজটার একটা প্রাণ পাওয়া চরিত্র উপস্থিতি টের পায়। এর সংযোগ সীমানা চিন্তা করতে পারে প্রাচীন যুগের কোনো পাহাড় বা ডানাওলা পাখির সাথে। যার তলা দিয়ে বহে যাচ্ছে সময় নামক আর এক বিবিধ রঙের ধারণা।বস্তু ছাড়িয়ে, এর গভীর গভীর আবহে আর মূল্য সংযোজনে একটি নতুন অভিজ্ঞতার জন্ম হয়। কবিতায় যা একটা নতুন ভাষা দেয়। অন্যদিকে শুধু শব্দ কারসাজি একটি অকবিসুলভ মুদ্রাদোষ-কখনো তার যাদু কবিকে স্বীকৃত, নিরাপদ ও বহু ব্যবহৃত ভাষিক অলঙ্কারের ক্র্যাফ্টম্যানশিপ বিহ্বলতায় ফেলে দেয়। সে প্রাথমিক সংগমবোধকে উপলব্ধি না করেই ভাষার চর্চা করে শুধু যা মূলত যান্ত্রিক। ভাব ও কল্পনাবোধ বা এই বোধিভাবনা ছাড়া সামাজিক নিয়মকানুন বা কোনো একটা ব্যক্তিক অভিজ্ঞতাকে ভাষার ঝিল্লি দিয়ে লিখিত করা যায় মাত্র, প্রাণদান করা যায় না, কবিতা করা যায় না। কারণ এই ভাব, গত ও আগতের চিন্তা, অনুভব-উপলব্ধির সাথে ভাষার আক্রমণে কবিতার জন্ম। নিশ্চিত, এরকম দৃশ্য অদৃশ্য যোগাযোগ ছাড়া কবিতার কোনো উৎপাদন নেই। কবিতার জন্ম বিবিধ চিন্তা, বহু বস্তু, বস্তুবিচ্ছিন্ন স্মৃতি বা জ্ঞান-নির্জ্ঞান, ভাবি কালের অনুভবের সাথে জড়িত। কিন্তু লক্ষ্য করি যে প্রথমে ভাব ও চিন্তার নিমজ্জনে, আবার পরবর্তীতে এই বিশেষ ভাবের নাশকতায়, ভাবনার নিধনে কবিতার সৃষ্টি চলে। কারণ তাকে সামাজিক ভাষার বশবর্তী হতে হয়, শৃঙ্খলিত হতে হয় পদে পদে। কবিতার হয়ে ওঠার সাথে সংশ্লিষ্ট এই বাস্তব ঐতিহাসিক ভাষিক যোগাযোগের প্রলেপটুকু বাদ দিলে দেখা মেলে এক অহংপীড়িত মনোসত্তার, যার দখলে আসে এক স্বৈরাচারি বাসনা। কারণ মন যেকোনো আধারকে, যেকোনো সময়কে নিজের ভেতর গজিয়ে তুলতে পারে। তার ভাষার দরকার পড়ে না। তাই কবিতার হয়ে ওঠা কবিতার মিথ্যা কিন্তু ভাব আর অনুভূতির সত্য। এই সত্য অভিজ্ঞতার মুক্তি- বিমূর্ত বিশৃঙ্খলে, কখনো আপাত অর্থহীন, নতুন অর্থের সাজসজ্জায়। যেমন আমাদের এই বাইরের পৃথিবী। শৃঙ্খলতা যতটুকু আছে তা তো আমাদের এই খালি চোখে দেখা। সেখানে একটি আড়াল, ছলনা, মিথ্যার উপস্থিতিছাপ অহরহ। যেমন যাকে দেখছি চোখের সামনে এখন সে তো আসলে এমন নয়, আসলে সে বিভিন্ন রূপ ও সত্তার, অন্য কিছু। তাই আপাত যুক্তিবিরোধী বলাটা কিন্তু শেষ পর্যন্ত এই পৃথিবীর চারিদিকের বস্তু সামগ্রীর- ছদ্মবেশী আক্রমণ হওয়ার ফল। কবিতার জন্মপরিচয় যেমন আছে নিজের কাছে নিজের মনোভূমিতে, তেমনি তার মুক্তি তার আহরিত পরাভাষায় যা আপাত সংখ্যাজ্ঞানহীন, ব্যাকরণের অ্যানাটমিতে যাকে কাটাছেঁড়া করেও তার স্বভাবটি চেনা যায় না, তাকে ঠিক পাওয়া যায় না। তার ক্রনোলজি ধরা যায় না। সেই জয়ী যে কি না তাকে ধ্যান করে তুলে আনতে পারে মনোভাষায় ধরা, না-লিখিত অবস্থা থেকে, ব্যক্তির গোষ্ঠীগত সামাজিক ভাষার ভেতরে গুম হয়ে যাওয়া আর একটি সুপ্ত ভাষায়।\nভাষার আবহমানতায় থাকে- মানুষের তৈরি কৃষ্টিকালচার, মানুষের অতীত বর্তমান ও ভবিষ্যৎ, বস্তু বা বস্তুরহিত রূপকাঠামোর যোগাযোগ। ব্যক্তির সাথে কাল কালহীনতার মিলন,তলে তলে বাহিত জ্ঞান বিজ্ঞানের চালচলন। সেই সূত্রে তার ভেতরে গড়ে ওঠে নীরব ভাব, বোধ, পর্যবেক্ষণ-পঠন, যা একটি প্ররোচনা তৈরি করে মনে, শেষ পর্যন্ত তার ভাষাবোধের সাথে মিলে যায় এটি। এরকম যোগাযোগে একটি মাটির দলা তৈরী হয় প্রথমে, তার থেকে ধীরে ধীরে এক একটি পদ, পদবিন্যাস, আকার। তার পথ ধরেই তৈরি হয় ঘাস মাঠ জলাশয়, তখন গাছ ওড়ে, পাখি ডাকে। তাই কবিতা সবসময় বিচ্ছিন্ন, একদম ছন্নছাড়া কোনো ঘটনা নয় হয়ত। একটা হয়ে থাকা জুড়ে থাকা শিকড়ের সাথে, মায়ের নাভিদড়ির সাথে সন্তানের যেমন। কিন্তু সেটি ধীরে ধীরে আলগা হয় কবিতার নুতন বোধ, নতুন পথঅভিজ্ঞতা আহরণের সাথে সাথে। তার সাথে ঘটে ভাব-কল্পনা, অনুভবের ক্রম বির্বতন। এইগুলি একটি ভাষাবোধের সাথে মিশে থাকে গোপনে,বা তৈরি হয় হাজার হাজার বছর ধরে। তাই কবিতা শূন্যের হতে পারে, হতে পারে আকারের। তার শিকড়সন্ধানী হওয়ার প্রয়োজন পড়ে না। ভাব-কল্পনা সবকিছু থাকে পথে, সেই পথ অবলম্বন করে কবি। তাই কবিতার হয়ে ওঠা বা গড়ে ওঠা কোনো রকম জন্ম-মৃত্যু ছাড়াই। পথ-ভ্রমণ থেকে তার উত্থান, পথ থেকেই সে সংকেত ধরে আনে, আনে সম্ভাবনা। পথেই সে নাঙ্গা হয়, পথে গড়ে ওঠা শত সহস্র পাঠশালার জাতক হয়। এই পথে পলায়নের নাম করে যে নামে, সে সৃষ্টি করে এক পরাভাষাআক্রান্ত বিবিধটানেল। সেই টানেলের আলো অন্ধকার ধরে তখন উপচানো পানির মতো কবিতা আসে। শব্দ শোনা যায়।


খালেদা জিয়ার নিঃশর্ত মুক্তি দাবিতে মহিলাদলের বিক্ষোভ - বিন্দুবাংলা টিভি\n২৪ মে ২০১৯ ,বিন্দুবাংলা টিভি. কম, ডেস্ক রিপোর্ট :\nকারাবন্দি বিএনপি চেয়ারপারসন সাবেক প্রধানমন্ত্রী বেগম খালেদা জিয়ার সুচিকিৎসা ও নিঃশর্ত মুক্তির দাবিতে রাজধানীতে বিক্ষোভ মিছিল করেছে জাতীয়তাবাদী মহিলা দল।\nশুক্রবার (২৪ মে) সকাল ১১টার দিকে মহিলা দলের বিপুল সংখ্যক নেতাকর্মীরা অংশগ্রহণ করেন। বিক্ষোভ মিছিল নয়াপল্টন বিএনপি কেন্দ্রীয় কার্যালয়ের সামনে থেকে শুরু হয়ে নাইটিঙ্গেল মোড় ঘুরে আবারও নয়াপল্টন কার্যালয়ের সামনে এসে শেষ হয়। মিছিলে নেতৃত্ব দেন বিএনপির সিনিয়র যুগ্ম মহাসচিব রুহুল কবির রিজভী। মিছিলে মহিলাদলের নেতাকর্মীরা বিএনপি চেয়ারপারসন ও এদেশের জনপ্রিয় নেত্রী সাবেক প্রধানমন্ত্রী দেশনেত্রী বেগম খালেদা জিয়ার সুচিকিৎসা ও নিঃশর্ত মুক্তির দাবিতে সোচ্চার কণ্ঠে শ্লোগানে রাজপথ প্রকম্পিত করেন।\nমিছিল শেষে বিএনপি কেন্দ্রীয় কার্যালয়ের সামনে এক পথসভায় রিজভী বলেন, প্রধানমন্ত্রী শেখ হাসিনা গণতন্ত্রের শেষ চিহ্নটুকু মুছে ফেলেছেন। ক্ষমতায় চিরস্থায়ীভাবে থাকার জন্যই ৩০ ডিসেম্বর মধ্যরাতের নির্বাচন করে রাষ্ট্রক্ষমতা দখলে রেখেছেন। আর সেজন্যই মিথ্যা মামলায় অন্যায়ভাবে সাজা দিয়ে নির্বাচনের ১০ মাস পূর্বেই দেশনেত্রী বেগম খালেদা জিয়াকে কারাবন্দি করেছেন। বর্তমান শাসকগোষ্ঠী ক্ষমতা নিরাপদ করার জন্য তাদের ভয়াবহ দুঃশাসন নিয়ে কেউ যেন টু শব্দ করতে না পারে সেই কারণেই নির্দোষ বেগম খালেদা জিয়াকে বন্দি করে এখন বাকশালের গুণকীর্তন শুরু করেছেন।\nসর্বকালে সর্বদেশে অগণতান্ত্রিক একদলীয় সরকার জনগণের স্বার্থের প্রতি থাকে উদাসীন। বাংলাদেশের নব্য বাকশালী সরকার জনস্বার্থকে তোয়াক্কা করছে না বলেই আজ কৃষক-শ্রমিকরা হাহাকার করছেন। কৃষকরা ধানের ন্যায্য মূল্য না পেয়ে ক্ষেতে আগুন দিচ্ছেন, নারী-শিশু নির্যাতনসহ গুম-খুন-অপহরণ-গুপ্তহত্যা ও বিচার বহির্ভূত হত্যাকাণ্ড জ্যামিতিক হারে বৃদ্ধি পেয়েছে। শ্রমিকরা মাসের পর মাস বেতন না পেয়ে অনাহারে-অর্ধাহারে দিন কাটাচ্ছে। দেশজুড়ে চরম নৈরাজ্য বিরাজ করছে, অথচ শেখ হাসিনা কোন কিছুকে তোয়াক্কা না করে দেশের জমিদার সেজেছেন।\nদেশের মানুষ ধ্বংস হয়ে যাক তাতে প্রধানমন্ত্রী শেখ হাসিনা ও তার জনসমর্থনহীন সরকারের কিছুই আসে যায় না। শেখ হাসিনার একটাই লক্ষ্য কিভাবে বিএনপি চেয়ারপারসন দেশনেত্রী বেগম খালেদা জিয়াকে কষ্ট দিয়ে তিলে তিলে নিঃশেষ করে ক্ষমতাকে পাকাপোক্ত করা যায়। কিন্তু শেখ হাসিনার সরকারের অপশাসন জনগণ সকল শক্তি দিয়ে রুখে দিবে। গণতন্ত্র পূণঃরুদ্ধার ও দেশনেত্রী বেগম খালেদা জিয়াকে কারামুক্ত করতে এখন সংগ্রামী জনতা রাজপথে নেমে আসার প্রস্তুতি সম্পন্ন করেছে।\nমিছিলে অংশ নেন- মহিলা দলের সাধারণ সম্পাদক সুলতানা আহমেদ, সিনিয়র সহ-সভাপতি জেবা খান, মহিলা দল ঢাকা মহানগর উত্তরের সভানেত্রী পেয়ারা মোস্তফা, শামসুন্নাহার বেগম, শাহজাদী কহিনুর, মিনা বেগম, নাজনীন, গুলশান আরা মিতা, নিলুফা ইয়াসমিন নিলু, সাবিনা ইয়াসমিনসহ কয়েকশো নেতাকর্মী।\nকৃষক লীগের সভাপতি সমীর চন্দ্র চন্দ, সা. সম্পাদক উম্মে কুলসুম\nদেশ ডেঙ্গু মুক্ত না হওয়া পর্যন্ত আওয়ামিলীগ মাঠে থাকবে : ওবায়দুল কাদের ।


55 ভীষণ-অনুপ্রেরণামূলক দেহাতি বসার ঘর নকশা ধারণা - প্রেরণা\n55 ভীষণ-অনুপ্রেরণামূলক দেহাতি বসার ঘর নকশা ধারণা\nআধুনিক ফ্র্যাঙ্ক লয়েড রাইট স্টাইলের বাড়িগুলি\nএর সরলতার মধ্যে রিফ্রেশ, দেহাতি শৈলী প্রাকৃতিক সৌন্দর্য এবং জৈব টেক্সচার এবং আকার এবং প্রাকৃতিক উষ্ণতার সাথে এই দেহাতি লিভিংরুমের নকশাগুলিতে প্রতিবিম্বিত একটি জটলা, দৃili় মনোভাবকে তুলে ধরে। দেহাতি শৈলী খুব বৈচিত্র্যময় এবং আকর্ষণীয় হতে পারে এবং এটি একটি খুব জনপ্রিয় অভ্যন্তরীণ শৈলী যা এমন একটি অনন্য, হস্তনির্মিত মানের চায় যা ডিজাইনে সময়োত্তর চায় with দেহাতি অভ্যন্তরগুলি নূন্যতম থেকে উপকূলীয় অন্যান্য স্টাইলগুলির সাথে ফিট করে এবং এটি খুব রোমান্টিক এবং কমনীয় হতে পারে। দেহাতি শৈলী এমন লোকদের আকর্ষণ করে যারা traditionalতিহ্যগত মানগুলির প্রশংসা করে এবং দুর্দান্ত কার্যকারিতা সহ উচ্চমানের আসবাবের সন্ধান করছেন। এই শৈলীটি কেবল দেশের বাড়ির জন্য নয় আধুনিক অ্যাপার্টমেন্টগুলির জন্যও উপযুক্ত কারণ এটি কোনও স্থানকে অত্যন্ত আরামদায়ক করে তোলে।\nদেহাতি বসার ঘরগুলি মনোমুগ্ধকর এবং উষ্ণতায় পূর্ণ, পরিবারের সাথে বিনোদন ও সময় কাটাতে দুর্দান্ত জায়গা হিসাবে, একটি দেহাতি অগ্নিকুণ্ড একটি নিখুঁত কেন্দ্রবিন্দু হবে। এটি রুক্ষ পাথর বা এমনকি রুক্ষ কাঠ দিয়ে সজ্জিত করা যেতে পারে! প্রাকৃতিক কাঠের মেঝে এবং পুরানো কাঠের মরীচি দিয়ে সজ্জিত উঁচু সিলিংগুলি দেহাতি ঘরের জন্য সেরা শুরু। তারপরে আপনার স্বাদ অনুসারে আসবাবপত্র এবং আনুষাঙ্গিকগুলি চয়ন করুন এবং আপনি যে স্টাইলটি দেহাতিগুলির সাথে একত্রিত করতে চান। দেহাতি শৈলী পুরুষালি বা স্ত্রীলিঙ্গ, ন্যূনতমবাদী এবং জঞ্জাল চিকিত্সা, শিকারির পশ্চাদপসরণ শৈলী এবং উপকূলীয় হতে পারে - নীচের গ্যালারীটি উপভোগ করুন এবং আপনার দেহাতি লিভিংরুমের স্টাইল করতে পারেন এমন বিভিন্ন উপায়ে অনুপ্রাণিত হন! আপনি যদি আরও অনুপ্রেরণা চাইছেন তবে দেহাতি অনুপ্রেরণার বিষয়ে আমাদের অতীতের কিছু নিবন্ধগুলি নিশ্চিত করে দেখুন 51 অসম্ভব সুন্দর দেহাতি বার্ন বাথরুম এবং 38 অবিশ্বাস্য শস্যাগার শৈলী শয়নকক্ষ নকশা ধারণা ।\nএই বাড়ির বাকি অংশগুলি দেখতে: বিগ স্কাইয়ের একটি শিল্প প্রান্তযুক্ত দেহাতি পশ্চাদপসরণ\nরাফ হিউন বিমস : আমাদের অনেকের কাছে, এই উপাদানটি প্রথম জিনিসটি মনে আসে যখন আমরা 'দেহাতি' বলে মনে করি। রুক্ষ-জড়িত মরীচিগুলি কেবল স্থাপত্যের ভিত্তিতে কোনও স্থান সংজ্ঞায়িত করতে সহায়তা করে না, তারা তাত্ক্ষণিকভাবে দেহাতি অঞ্চলে এটি নোঙ্গর করতে পারে, বিশেষত যদি তারা রুক্ষ এবং অপরিবর্তিত পড়ে থাকে। সিলিং ফ্রেম করার জন্য এবং প্রবেশপথ এবং জানালাগুলি চারপাশে বা দেয়াল লাইন করতে ফ্রেমের জন্য বীমগুলি ব্যবহার করুন। আপনি যদি চয়ন করেন তবে বৃত্তাকার লগগুলিও অন্তর্ভুক্ত করতে পারেন যা কেবিন কবজকে leণ দেয়।\nজৈব ফর্ম : প্রচুর পরিমাণে উত্পাদিত বা অতিরিক্ত মাত্রায় তৈরি টুকরোগুলি একটি ঘরের দেহাতি শৈলীকে পাতলা করে। পরিবর্তে, অগ্নিকুণ্ডে প্রদর্শিত ঝুড়ির মতো শক্তিশালী, কিছুটা রুক্ষ প্রোফাইল সহ গৃহসজ্জা এবং জিনিসগুলি বেছে নিন।\nএই বাড়ির বাকি অংশগুলি দেখতে: সান অ্যানসেলমোতে স্প্যানিশ পুনর্জীবন বাংলোকে আমন্ত্রণ জানাচ্ছে\nশস্যাগার-অনুপ্রাণিত উপাদানগুলি ব্যবহার করুন: অতিমাত্রায় খালি দরজা, ডাচ দরজা এবং আউট বিল্ডিংগুলি থেকে ধারকৃত অন্যান্য বিবরণগুলি স্লাইডিং নয়, তারা দেহাতি শৈলীর সাথে উপযুক্ত এবং উপযুক্ত বোধ করে।\nএই বাড়ির বাকি অংশগুলি দেখতে: বিগ স্কাইতে দেহাতি-আধুনিক স্কি বাড়ি\nএই বাড়ির বাকি অংশগুলি দেখতে: মদ-দেহাতি বিশদ সহ সমসাময়িক পর্বত বাড়ি\nএই বাড়ির বাকি অংশগুলি দেখতে: সোনারান মরুভূমিতে দেহাতি সারগ্রাহী ফার্মহাউস\nছবি সূত্র: ঘ। জন ক্রিমার অ্যান্ড সন্স , দুই। অংশীদারদের হাইলাইন করুন , 3। বড় কাঠের কাঠের ফ্রেম , 4। হাডসন ইন্টিরিওর ডিজাইন , 5। কুশনম্যান ডিজাইন গ্রুপ , 6। তীরন্দাজ এবং বুচানান আর্কিটেকচার , 7। .তিহাসিক ধারণা , 8। চার্লি অ্যালেন সংস্কার , 9। আন্দ্রে বার্থলিক পেস ইন্টিরিওর ডিজাইন , 10। পাট অভ্যন্তর নকশা , এগার ক্যামো হোমস , 12। উরুটিয়া ডিজাইন , 13। ডানগান Nequette স্থপতি , 14। কাউয়ার্ট গ্রুপ , পনের. অস্টিনের ডিজাইন দৃষ্টিভঙ্গি , 16। আইডি স্টুডিও অভ্যন্তরীণ , 17। কনর্ড রোমানোর স্থপতি , 18। ব্যালার্ড ডিজাইন , 19। ড্র্রেস হোমস বিশ। জনসন আর্কিটেকচার , একুশ. সাইট ম্যানেজমেন্টে , 22। কেলি আব্রামসন আর্কিটেকচার , 2. 3। ক্যামো হোমস , 24। লিন্ডা ম্যাকডুগল্ড ডিজাইন , 25। প্যাডল ক্রিক ডিজাইন , 26। ডিজাইন সহযোগী , 27। ওজেড স্থপতি , 28। ক্রিস্প আর্কিটেক্টস , 29। ব্ল্যান্সফিল্ড বিল্ডার্স , 30। কেন্দ্র স্কাই আর্কিটেকচার , 31। ডিজাইন সহযোগী , 32. ডি ওজেড স্থপতি , 33। পিয়ারসন ডিজাইন গ্রুপ , 3. 4। আরএমটি আর্কিটেকচার , 35। পার্কিন ডিজাইন , 36। রকি মাউন্টেন লগ হোমস , 37। পিস ডিজাইন , 38। উইট কনস্ট্রাকশন , 39। পিয়ারসন ডিজাইন গ্রুপ , 40। সাইট ম্যানেজমেন্টে , 41। স্মিথ এবং ভ্যানসেন্ট স্থপতি , 42। আরএমটি স্থপতি , 43। Pinterest , 44। পিয়ারসন ডিজাইন গ্রুপ , চার পাঁচ. টাকার ও মার্কস , 46। মরগান কেফি বিল্ডার্স , 47। ফোকাল পয়েন্ট অভ্যন্তর নকশা , 48। ব্রায়ান স্টুডিও আর্কিটেক্ট থেকে s, 49। এমসিএম ডিজাইন পঞ্চাশ। হ্যান্ড্রিক্স আর্কিটেকচার , 51। মার্কথুইস , 52। কেলি এবং স্টোন আর্কিটেক্টস , 53। সাইট ম্যানেজমেন্টে , 54। TKP স্থপতি , 55। টেটন হেরিটেজ নির্মাতারা\nপশুর পারাপার উঁচু স্থানে যেতে\nট্রেনে মেয়েটির castালাই\nপোকেমনগুলিতে লাফ্রাস কত বিরল\nএক্সবক্সে আপনার গেমারট্যাগটি পরিবর্তন করুন


১৮৯. রাজগণসহ অর্জুনের যুদ্ধ – Bangla Library\n১৮৯. রাজগণসহ অর্জুনের যুদ্ধ\nলাইব্রেরি » বাংলা মহাভারত » মহাভারত (কালীপ্রসন্ন সিংহ অনূদিত) » ০১.আদিপর্ব » ১৮৯. রাজগণসহ অর্জুনের যুদ্ধ\nবৈশম্পায়ন কহিলেন,—রাজা সেই ব্রাহ্মণকে কন্যাদান করিবার অভিলাষ করিলে, ভূপতিগণ সাতিশয় ক্রুদ্ধ হইয়া পরস্পরের বদন নিরীক্ষণ করিয়া কহিতে লাগিলেন, দ্রুপদরাজ সমাগত রাজমণ্ডলকে তৃণতুল্য জ্ঞান করিয়া বরবর্তিনী দ্রৌপদীকে বিপ্রসাৎ করিবার বাসনা করিয়াছেন। ইনি সমস্ত নাধিপগণকে আহ্বান ও যথাবিধি সৎকারপূর্বক উত্তমরূপ ভোজন করাইয়া পরিশেষে তাদৃশ সম্মান রক্ষা করিলেন না। বস্তুতঃ বৃক্ষ রোপণ করিয়া ফলকালে উম্মলিত করিলেন। অতএব সমধিক গুণসম্পন্ন হইলেও কোনক্রমে ইনি সম্মানযোগ্য হইতে পারেন না, প্রত্যুত উক্ত অপরাধে এই দুরাত্মা নৃপাধমকে সপুত্র বিনষ্ট করিব। কি আশ্চর্য! দেবতুল্য নৃপসমূহের মধ্যে এক ব্যক্তিকেও আপন কন্যার অনুরূপ বিবেচনা করিলেন না। স্বয়ম্বরে ব্রাহ্মণের অধিকার নাই, কেবল ক্ষত্রিয়েরই স্বয়ম্বরবিবাহ শাস্ত্রসম্মত। আর যদি এই কন্যা আমাদিগের মধ্যে কাহাকেও মনোনীত না করে, তাহা হইলে উহাকে অগ্নিতে নিক্ষেপ করিয়া আমরা স্ব স্ব রাজ্যে প্রতিগমন করিব।\nযদি ব্রাহ্মণ লোভাকষ্ট হইয়া অথবা নৈসর্গিক চপলতাযুক্ত রাজাদিগের অনভিমত কাৰ্য করেন, তথাপি তিনি অবধ্য। আমরা ব্রাহ্মণের উপকারার্থে রাজ্য, ধন, সম্পত্তি, পুত্র, পৌত্র এবং জীবিতপৰ্যন্তও পরিত্যাগ করিতে পারি। রাজর্ষিগণ অবমানভয়ে স্বধর্ম রক্ষার নিমিত্ত আর অন্য স্বয়স্বরে এইরূপ গতি না হয়, এই অভিপ্রায়ে পদের প্রাণ সংহার করিবার নিমিত্ত হৃষ্টচিত্তে আয়ুধ গ্রহণপূর্বক খাবমান হইলেন। সেই সশস্ত্র ক্রোধান্ধ অসংখ্য রাজশাৰ্দল বেগে ধাবমান হইতেছে,দেখিয়া, দ্রুপদরাজ ভয়ে ব্রাহ্মণদিগের শরণাগত হইলেন। অর্জুন ও ভীমসেন মদাবী গজেস্ট্রের ন্যায় বেগাভিত রাজেন্দ্রদিগকে নিরীক্ষণ করিয়া ধনুর্বাণ গ্রহণ পূর্বক তাহাদিগের সম্মুখীন হইলেন। অমর্ষ প্রদীপ্ত মহীপালেরাও ভীমার্জুনজিঘাংসু হইয়া অস্ত্র গ্রহণপূর্বক যুদ্ধার্থে প্রস্তুত হইলেন।\nঅনন্তর অবিচলিত অধ্যবসায় সহকারে মহাবলপরাক্রান্ত ভীমসেন হস্তদ্বারা এক মহামহীরুহ উৎপাটনপূর্বক নিষ্পত্র করিলেন এবং লোকান্তক যম যেমন ভীষণ দণ্ড গ্রহণ করেন, তদ্রূপ রিপুনিসূদন ভীম সেই বৃক্ষ গ্রহণ করিয়া অর্জুনের সমীপে দণ্ডায়মান হইলেন। লোকাতীতধীশক্তিসম্পন্ন অচিন্তকর্মা অর্জুন ভ্রাতার পরাক্রম দর্শনে চমৎকৃত হইয়া ভয় পরিত্যাগপূর্বক শরাসন গ্রহণ করিয়া দণ্ডায়মান হইলেন। এই সমস্ত পৰ্যবেক্ষণ করিয়া মহানুভব কৃষ্ণ মহাবীৰ্য্য বলদেবকে কহিলেন, মহাশয়! যিনি এই বিস্তীর্ণ শরাসন, অনায়াসে আকর্ষণ করিতেছেন, ইনিই অর্জুন; তাহাতে আর সন্দেহ নাই। আর যিনি বাহুবলে বৃক্ষ উৎপাটনপূর্বক নিয়ে রাজমণ্ডলে প্রবিষ্ট হইতেছেন, ইহার নাম বৃকোদর। ভীম ব্যতিরেকে যুদ্ধস্থলে ঈদৃশ পরাক্রম প্রদর্শন করিতে পারে, পৃথিবীতে এমন বীর কে আছে? এবং যে কমললোচন গৌরবর্ণ পুরুষ অতি বিনীতভাবে অগ্রে অগ্রে গমন করিতেছেন, ইনি ধর্মপুত্র যুধিষ্ঠির। আর কুমারতুল্য সুকুমার এই কুমারযুগল দেখিয়া বোধ হইতেছে, ইহারাই নকুল ও সহদে হইবে। শুনিয়াছিলাম যে, পৃথা পুত্রগণ সমভিব্যাহারে সেই ভয়াবহ জতুগৃহদাহ হইতে পরিত্রাণ পাইয়াছে, তাহা যথার্থ বটে। এই সমস্ত শ্রবণানন্তর নির্জলজলদ সভি বলদেব কৃষ্ণকে সম্বোধন করিয়া কহিলেন, বাসুদেব! পিতৃষ্বসা পৃথা এবং পাণ্ডবদিগকে বিপদবিমুক্ত শ্রবণ করিয়া অদ্য পরম প্রীত হইলাম।\n« ১৮৮. বিবাহপণ-কার্মুকে অর্জুনের জ্যা রোপন\n১৯০. উভয়পক্ষে সঙ্কুল যুদ্ধ, কৃষ্ণের মধ্যস্থতায় যুদ্ধনিবৃত্তি »


মূল পাতা » পুরাতন সংখ্যা » ১২ আগষ্ট ২০১২ » প্রথম পাতা » বিস্তারিত\nরবিবার, ১২ আগষ্ট ২০১২, ২৮ শ্রাবণ ১৪১৯\nসাবধান! রাজধানীতে ছিনতাইকারী চক্র সক্রিয়\nশংকর কুমার দে ॥ ঈদকে সামনে রেখে সক্রিয় হয়ে উঠেছে ছিনতাইকারী চক্রের সদস্যরা। রাজধানীর বিভিন্ন স্পটে ছিনতাইকারী দলের সদস্যরা তৎপরতা শুরু করেছে। রাজধানীর ৪৯ থানা এলাকার প্রায় ৩শ’ স্পট চিহ্নিত করেছে ঢাকা মহানগর পুলিশ (ডিএমপি)। দ্রুতগামী যানবাহন দিয়ে এসব ছিনতাই স্পটে দ্রত ছিনতাই করে চম্পট দেয় ছিনতাইকারী চক্রের সদস্যরা। এবার ঈদ উপলক্ষে এসব ছিনতাইয়ের স্পটে নিরাপত্তার জন্য বিশেষ সতর্ক দৃষ্টি রেখে ছিনতাই প্রতিরোধ ব্যবস্থা নেয়া হয়েছে। এ খবর ঢাকা মহানগর পুলিশের। প্রতিবছরই ঈদকে সামনে রেখে রাজধানীর বিভিন্ন ছিনতাইয়ের স্পটগুলো হয়ে ওঠে অভয়ারণ্য। যানবাহন ব্যবহারকারী ভাসমান ছিনতাইকারী দলের দখলে চলে যায় রাতের রাজধানী। বিশেষ করে রাতের রাজধানীতে ছিনতাইকারীদের তৎপরতা বেড়ে যায়। এবারের ঈদ উপলক্ষে রাজধানীর আইনশৃঙ্খলা পরিস্থিতি সন্তোষজনক বলে দাবি করেছে ঢাকা মহানগর পুলিশ কর্মকর্তারা। রমজান শুরু হওয়ার পর থেকে রাজধানীতে ছিনতাইকারীদের গুলিতে নিহত হওয়া ছাড়া বড় ধরনের কোন ছিনতাইয়ের ঘটনা ঘটতে পারেনি। অন্য বছরের তুলনায় রাজধানীর ছিনতাইসহ সার্বিক আইনশৃঙ্খলা পরিস্থিতি এখন পর্যন্ত কোন বড় ধরনের অঘটন ছাড়া অতিবাহিত হয়েছে।\nএবার ঈদ উপলক্ষে রাজধানীর প্রায় সাড়ে ৩শ’ ছিনতাই স্পটের মধ্যে কয়েকটি স্পটকে স্পর্শকাতর হিসেবে বেছে নেয়া হয়েছে। এ জন্য ছিনতাই প্রতিরোধে ব্যবস্থা নেয়া হয়েছে ব্যাপক। মালিবাগ মোড়ে এসবি অফিসের সামনে থেকে কাকরাইল মোড়, রাজারবাগ পুলিশ লাইন ১ নম্বর গেট থেকে কমলাপুর রেলস্টেশনের আগে পীরজঙ্গী মাজার পর্যন্ত, মিরপুর-১ নম্বর গোলচক্কর থেকে টেকনিক্যাল মোড়, মহাখালী বাসস্ট্যান্ড থেকে গুলশান শূটিং ক্লাব, পান্থপথ মোড় থেকে ফার্মগেট, যাত্রাবাড়ী মোড় থেকে কাজলার পাড়, সায়দাবাদ বাস টার্মিনাল থেকে জনপদ মোড় হয়ে ধলপুর সিটি পল্লী, উত্তরা জসীমউদ্দিন রোড, মেরুল বাড্ডা থেকে রামপুরা ব্রিজ, মৌচাক থেকে মগবাজার মোড়, জিগাতলা বাসস্ট্যান্ড থেকে সায়েন্স ল্যাবরেটরি মোড়, মিরপুর ১০ নম্বর গোল চক্কর থেকে শেওড়াপাড়া, আগারগাঁও মোড় থেকে শ্যামলী শিশু মেলা, বাড্ডা নতুন বাজার ও কল্যাণপুর বাজার থেকে শ্যামলী ক্রসিং স্পটগুলো অন্যতম।\nপ্রতিদিনই এসব স্পটে কোন না কোন ছিনতাইয়ের ঘটনা ঘটলেও এবার ঈদ উপলক্ষে তার ব্যতিক্রম। রাজধানীতে রাত ১২টা থেকে ভোর পর্যন্ত বাসস্ট্যান্ড ও রেলস্টেশনগামী রিকশার যাত্রীরা ছিনতাইয়ের শিকার হতেন। এ কারণে পুলিশ চেকপোস্টে তল্লাশির সময় শনাক্ত করতে পারে না যে তারা ছিনতাইকারী। রাত থেকে ভোর পর্যন্ত ঢাকার রাজপথে ছিনতাইয়ের লাগাম টেনে ধরতে পারছে না পুলিশ ও র‌্যাব। অভিনব কায়দায় ছদ্মবেশে প্রাইভেট কার, ট্যাক্সি ক্যাব, মাইক্রোবাস ও মোটরসাইকেলে করে এসব ছিনতাইয়ের ঘটনা ঘটছে। এ ধরনের ছিনতাইয়ের ঘটনার সময় ছিনতাইকারীরা ফাঁকা রাজপথে দ্রুত ঘটনাস্থল ত্যাগ করে বলে পুলিশ কোন ব্যবস্থা নিতে পারে না। এবার রমজান মাস শুরু হওয়ার পর থেকে এ ধরনের ছিনতাইয়ের কোন ঘটনা ঘটেনি। গোয়েন্দা পুলিশের এক কর্মকর্তা বলেছেন, ভোরবেলা ছিনতাইকারীদের কাছে দ্রুতগামী যানবাহনই তার অস্ত্র। কারণ ঐ দ্রুতগামী যানবাহন ব্যবহার করে তারা ছিনতাই করছে। অস্ত্র ছাড়াই এভাবে ছিনতাইয়ের ঘটনা ঘটছে প্রতিদিন। এ ধরনের ছিনতাই প্রতিরোধে কোন নতুন ব্যবস্থা নেয়া যেতে পারে না। অনেক ক্ষেত্রে ধনীর ঘরের সন্তানরা তাদের প্রাইভেট কার নিয়ে রাতে ভ্রমণে বের হন। তাদের পরিকল্পনা থাকে রাতে ছিনতাই করবে। এসব গাড়ি তল্লাশি চালিয়ে পুলিশ বুঝতেই পারে না যে তারা ছিনতাইকারী। রাজধানীর সাতরাস্তা মোড় থেকে মহাখালী, বিজয়সরণী থেকে মহাখালী হয়ে বিমানবন্দর গোলচক্কর, চন্দ্রিমা উদ্যান থেকে আগারগাঁও হয়ে শেওড়াপাড়া, মানিক মিয়া এভিনিউ, পান্থপথ মোড় থেকে রাসেল স্কোয়ার, শাহবাগ থেকে কাঁটাবন হয়ে সায়েন্স ল্যাবরেটরি মোড়, টেকনিক্যাল মোড় থেকে মিরপুর-১ গোলচক্কর, মতিঝিল শাপলা চত্বর থেকে বঙ্গভবনের পাশের রাস্তা দিয়ে গুলিস্তান বঙ্গবন্ধু স্কোয়ার, যাত্রাবাড়ী থেকে সায়দাবাদ বাস টার্মিনাল হয়ে দয়াগঞ্জ মোড়, যাত্রাবাড়ী থেকে জুরাইন পর্যন্ত সড়কগুলোতে এ ধরনের ছিনতাই হচ্ছে।\nঢাকা মহানগর পুলিশের এক উর্ধতন কর্মকর্তা জানান, ট্যাক্সি ক্যাব বা প্রাইভেট কার তল্লাশি করার সময় তাদের কাছ থেকে কোন অস্ত্র উদ্ধার হয় না। এসব ট্যাক্সিক্যাব বা প্রাইভেটকার দিয়ে রিকশার যাত্রীদের ছিনতাই করে। এটা পুলিশের একটি সীমাবদ্ধতা যে কোন ব্যবস্থা নেয়া যাচ্ছে না। এ কারণে বাসস্ট্যান্ড ও রেলস্টেশনে পুলিশের টিম রাখা হয়েছে যাদের কাজ ছিনতাইয়ের শিকার যাত্রীদের কাছ থেকে তথ্য সংগ্রহ করবে। এই তথ্য দিয়ে পরবর্তীতে তদন্ত করে ঐ ছিনতাইকারী চক্রকে গ্রেফতার করা সম্ভব হবে।\nঅন দ্য ওয়াটার ফ্রন্ট ॥ ঝুঁকিপূর্ণ নৌপথ\nঈদ শপিংয়ে দেশের বাইরে গেছেন লক্ষাধিক!\nবিশ্বে বজ্রপাতে মৃত্যুর সংখ্যা এখন বাংলাদেশে বেশি\nবীর মুক্তিযোদ্ধা কর্নেল শাফায়াত জামিল আর নেই\nপুনর্বাসন ছাড়া বস্তি উচ্ছেদ নিষিদ্ধ হচ্ছে\nঅন্তর্বর্তী সরকারের অধীনেই নির্বাচন, কোন হুঙ্কারে কাজ হবে না ॥ হানিফ\nলন্ডন অলিম্পিকের বর্ণিল সমাপনী আজ\nপুরো সরস্বতীপুর কাঁদছে, সান্ত¡না দেয়ার ভাষা নেই কারও\nহাঙ্গার সম্মেলনে যোগ দিতে লন্ডন গেছেন প্রধানমন্ত্রী


যুক্তরাষ্ট্রের বিরুদ্ধে লাখ লাখ ইরানির বিক্ষোভ\nইসলামী বিপ্লবের ৪০ বছর\nইরানের ইসলামী বিপ্লবের ৪০ বছর উদযাপিত হয়েছে। সোমবারের বিপ্লব দিবস উপলক্ষে আল্লাহু আকবার ধ্বনিতে প্রকম্পিত হয়ে ওঠে ইরান। প্রতি বছরের ন্যায় এ বছরও যুক্তরাষ্ট্র আর ইসরাইলের বিরুদ্ধে বিক্ষোভে ফেটে পড়েন কোটি কোটি ইরানি। রাজপথে নেমে আসেন সর্বস্তরের মানুষ। নারীরা নিজ নিজ বাড়ির ছাদে উঠে ‘আল্লাহু আকবার’ ধ্বনি তুলে মহান সৃষ্টিকর্তার প্রতি কৃতজ্ঞতা জানান। এদিন সকাল ৯টা থেকে সারা দেশের এক হাজারেরও বেশি শহর এবং অন্তত ১০ হাজার গ্রামের মানুষ শোভাযাত্রায় অংশ নিতে রাস্তায় বেরিয়ে আসেন। পতাকা হাতে কোটি কোটি মানুষ ‘আমেরিকা ধ্বংস হোক’, ‘ইসরাইল নিপাত যাক’ ধ্বনিতে স্লোগান দেন। ব্যানারে আরও লেখা ‘৪০ বছরের চ্যালেঞ্জ, ৪০ বছর ধরে আমেরিকার পরাজয়।’ খবর এএফপি ও তেহরান টাইমসের।\nপ্রতি বছর ১১ ফেব্রুয়ারির এ শোভাযাত্রায় অংশগ্রহণ করে ইরানি জনগণ ইসলামী প্রজাতন্ত্রের স্থপতি ইমাম খোমেনি (রহ.) এবং ইসলামী প্রজাতন্ত্র ইরানের সর্বোচ্চ নেতা আয়াতুল্লাহিল উজমা খামেনির প্রতি আনুগত্যের শপথ পুনর্ব্যক্ত করেন। এ বছরের বিপ্লব বার্ষিকীর অনুষ্ঠান প্রচারের দায়িত্বে যোগ দেন দেশি-বিদেশি প্রায় সাড়ে ছয় হাজার সাংবাদিক, চিত্রগ্রাহক ও প্রামাণ্যচিত্র নির্মাতা। এদের মধ্যে বিদেশি সাংবাদিক ছিলেন ৩০০ জনের বেশি।\nরাজধানী তেহরানে বিপ্লব বার্ষিকীর শোভাযাত্রাগুলো ঐতিহাসিক আজাদি স্কয়ারে এসে শেষ হয়। এখানেই সমবেত জনসমুদ্রের উদ্দেশে ভাষণ দেন প্রেসিডেন্ট ড. হাসান রুহানি। অনুষ্ঠানে উপস্থিত ছিলেন বিশ্বের বহু দেশ থেকে প্রখ্যাত রাজনীতিবিদ, ধর্মীয় নেতা, ক্রীড়াবিদ এবং শিক্ষাবিদ। জনসমুদ্রের উদ্দেশে রুহানি বলেন, ‘আজকের ইসলামিক প্রজাতন্ত্র ইরানের এ রাজপথে লাখ লাখ মানুষের উপস্থিতিই বলে দেয়, শত্রুরা কখনই তাদের লক্ষ্যে পৌঁছতে পারবে না।’ তিনি বলেন, ‘যুক্তরাষ্ট্র ইরানের জনগণের বিরুদ্ধে ষড়যন্ত্র অব্যাহত রেখেছে তা কখনও সফল হবে না।’\nবিপ্লব দিবসে ইরানের ইসলামী বিপ্লবী গার্ড বাহিনী বা আইআরজিসির অ্যারোস্পেস ডিভিশন রাজপথে দূরপাল্লার ক্ষেপণাস্ত্র প্রদর্শন করে।\nকাশ্মীরে জঙ্গি হামলার প্রস্তুতি\nচিদাম্বরমকে জেলে ঢুকিয়ে বদলা নিলেন অমিত?\nআফগানিস্তানে এবার ইরান-ভারত তুরস্ককে যুদ্ধে চায় যুক্তরাষ্ট্র


সুনামগঞ্জ বিজ্ঞান ও প্রযুক্তি বিশ্ববিদ্যালয়ের উপাচার্য ড. মো: আবু নঈম শেখ - Voicebd24.com\nHomeশিক্ষাঙ্গনসুনামগঞ্জ বিজ্ঞান ও প্রযুক্তি বিশ্ববিদ্যালয়ের উপাচার্য ড. মো: আবু নঈম শেখ\nসুনামগঞ্জ বিজ্ঞান ও প্রযুক্তি বিশ্ববিদ্যালয়ের উপাচার্য ড. মো: আবু নঈম শেখ\nএস. এম . আল-ফাহাদ: সুনামগঞ্জ বিজ্ঞান ও প্রযুক্তি বিশ্ববিদ্যালয়ের প্রথম উপাচার্য হিসেবে নিয়োগ পেয়েছেন অধ্যাপক ড. মো: আবু নঈম শেখ। তিনি ঢাকা প্রকৌশল ও প্রযুক্তি বিশ্ববিদ্যালয় (ডুয়েট), গাজীপুরের গণিত বিভাগের বিভাগীয় প্রধান ।\nআজ মঙ্গলবার শিক্ষা মন্ত্রণালয়ের মাধ্যমিক ও উচ্চশিক্ষা বিভাগ থেকে উপসচিব মোছা. রোখসানা বেগম স্বাক্ষরিত এক আদেশে এ তথ্য জানানো হয়েছে।\nআদেশে বলা হয়েছে, রাষ্ট্রপতি ও চ্যান্সেলরের অনুমতিক্রমে সুনামগঞ্জ বিজ্ঞান ও প্রযুক্তি বিশ্ববিদ্যালয় আইন ২০২০–এর ১০ (১) ধারা অনুসারে উপাচার্য পদে নিয়োগ দেওয়া হলো।\nঅধ্যাপক ড. মোঃ আবু নঈম শেখ ঢাকা বিশ্ববিদ্যালয় হতে জাপান সরকারী বৃত্তির অধীনে\nপিএইচডি, জাপানের কিয়োটো বিশ্ববিদ্যালয় থেকে এম. ইঞ্জিনিয়ারিং ইন ফলিত গণিতে ডিগ্রী অর্জন করেন। জাহাঙ্গীরনগর বিশ্ববিদ্যালয় হতে গণিতে স্নাতক (সম্মান) এ ১ম শ্রেণীতে ৪র্থ এবং স্নাতকোত্তর এ ১ম শ্রেনীতে ৩য় স্থান অর্জন করেন।\nএই গণিতবিদের ২০টির অধিক গবেষণাপত্র জাতীয় ও আন্তর্জাতিক জার্নালে এবং ১টি গণিতের আন্তর্জাতিক কংগ্রেসে প্রকাশিত হয়। সাড়ে ৩২ বছরের অভিজ্ঞ এই বরেণ্য অধ্যাপকের তত্ত্বাবধানে ২টি এম. ফিল ডিগ্রি প্রদান করেন এবং বর্তমানে ৩টি পিএইচডি, ১টি এম. ফিল ও ১জন এমএস শিক্ষার্থী গবেষণারত আছেন।\nপ্রকৃতি প্রেমী অধ্যাপক ড. মোঃ আবু নঈম শেখ একাধিকবার ঢাকা প্রকৌশল ও প্রযুক্তি বিশ্ববিদ্যালয়, গাজীপুরের সিন্ডিকেট সদস্য, অর্থ কমিটি, বিজ্ঞান ও প্রকৌশল অনুষদের ডিন, ছাত্রকল্যাণ পরিচালক, বিভাগীয় প্রধানের দায়িত্ব পালন করেছেন।\nতিনি গাজীপুর কাপাসিয়া উপজেলার রাওনাট গ্রামে সম্ভ্রান্ত পরিবারে ১৯৬৩ সালে জন্মগ্রহণ করেন। ব‍্যক্তিগত জীবনে উনি এক ছেলে ,এক মেয়ে সন্তানের জনক। সন্তানেরা বাংলাদেশ প্রকৌশল বিশ্ববিদ্যালয়(বুয়েট) থেকে অধ‍্যয়ন শেষে সড়ক ও জনপথ এবং বিপিডিবি তে কর্মরত আছেন। স্ত্রী একটি বেসরকারি বিশ্ববিদ্যালয়ে অধ‍্যাপনায় নিয়োজিত ছিলেন। পুত্রবধূ বুয়েট থেকে অধ‍্যয়ন শেষে বর্তমানে একটি বেসরকারি প্রতিষ্ঠানে কর্মরত এবং মেয়ের জামাতা\nবুয়েট থেকে অধ‍্যয়ন শেষে বর্তমানে আমেরিকায় পিএইচডি প্রগ্রামে অধ‍্যয়নরত।\nPrevious articleজবিতে সুনামগঞ্জ জেলা ছাত্র কল্যাণের সভাপতি কাজল, সম্পাদক সাকিব\nNext articleভৈরবে সোহেল হত্যার মামলার প্রধান আসামি দুলাল গ্রেফতার\nজবি আবৃত্তি সংসদের কর্মশালা অনুষ্ঠিত